title: Death Note

text: Neljä vuotta myöhemmin suurin osa maailmasta oli hyväksynyt Kiran toimet. Mutta tieto L:n kuolemasta oli päätynyt Watarin perustamaan orpokotiin. Sieltä Kiran perään olivat lähteneet L:n todelliset seuraajat, Near ja Mello. Mello liittoutuu mafian kanssa ja tekee kaikkensa saadakseen Kiran kiinni ennen Nearia. Near taas perustaa FBI:n ja CIA:n avustuksella yksikön nimeltä SPK. Mello yritti kiristää Japanin tutkintayksikköä antamaan Death Noten heille pitämällä panttivankina NPA:n johtajaa, mutta tämä kuolee ja mafia ottaa uudeksi panttivangiksi Sayun, Lightin siskon. Ryhmä onnistuu pelastamaan Sayun ja myöhemmin saamaan muistikirjan takaisin, mutta samalla Soichiro saa useita ampumahaavoja, joihin hän myöhemmin kuolee.


title: Death Note

text: Near ja SPK:n agentit alkavat oikean L:n tavoin epäillä myös Lightia Kiraksi. Misa luovuttaa Death Notensa yleiselle syyttäjälle ja Kiran uskolliselle kannattajalle, Teru Mikamille, joka tappaa Kiran sanaa välittävän henkilön rangaistuksena tämän itsekkyydestä ja valitsee uudeksi edustajaksi Kiyomi Takadan, joka oli yksi Lightin tapailemista tytöistä tämän yliopistoajoilta. Light paljastaa Takadalle olevansa Kira ja alkaa kehittää suunnitelmaa sekä Japanin tutkintayksikön että SPK:n jäsenten tappamiseksi.


title: Death Note

text: Mello kuitenkin kidnappaa Takadan, joka tappaa hänet Death Noten sivun palasella. Light manipuloi toisella palasella Takadan tekemään itsemurhan tämän jälkeen. Mutta Mikami yrittää Lightin tietämättä myös tappaa Takadan ja siten hänen hallussaan olevan muistikirjan piilopaikka paljastuu, kuten myös Lightin suunnitelma. Molemmat yksiköt sekä Mikami tapaavat lopulta varastossa nimeltä "Yellow Box", jossa Near onnistuu todistamaan, että Light on Kira. Light yrittää epätoivoisesti tappaa muut, mutta Matsuda ampuu häntä useita kertoja. Tajuttuaan Lightin hävinneen, Ryuk käyttää omaa Death Noteaan ja tappaa Lightin sydänkohtauksella, minkä oli luvannut aikoinaan tehdä jo heidän tavatessaan ensi kertaa. Lightin oleminen Kirana päätetään pitää salassa julkisuudelta ja Nearista tulee seuraava L.


title: Sondrio

text: Sondrio on kaupunki Lombardian alueella Italiassa. Se sijaitsee keskellä Valtellinan laaksoa ja on Sondrion maakunnan pääkaupunki.


title: Sondrio

text: Kaupungin asukasluku oli 21 620 syyskuun 2016 lopussa. Nykyisen Sondrion aluetta asuttivat muinoin liguurit ja 500-luvulta eaa. keltit.


title: Henry Grattan

text: Henry Grattan (3. heinäkuuta 1746 Dublin, Irlanti – 4. kesäkuuta 1820 Lontoo, Englanti) oli irlantilainen poliitikko, jonka ansiota oli Irlannin parlamentille vuonna 1782 annettu itsenäinen lainsäädäntövalta. Vuosien 1782–1800 parlamentin aikaa on kutsuttu Irlannin historiassa Grattanin parlamentiksi.


title: Henry Grattan

text: Grattan kuului Irlannin hallitsevaan protestanttiseen luokkaan ja oli koulutukseltaan asianajaja. Hän liittyi 1770-luvun alussa Henry Floodin johtamaan liikkeeseen, joka tavoitteli Irlannille itsenäisyyttä lakien säätämisessä. Grattan valittiin joulukuussa 1775 Irlannin parlamentin alahuoneeseen, ja samoihin aikoihin Flood luopui liikkeen johdosta ottaessaan vastaan korkean brittiläisen viran. Grattan oli loistava puhuja, joten hän kohosi pian näkyvimmäksi Irlannin parlamentin etujen puolustajaksi. Hän kannatti myös helpotuksia Irlannin katolista enemmistöä sortaviin lakeihin, vaikkakaan ei alun perin halunnut luovuttaa poliittista valtaa katolisille. Vuonna 1775 puhjennut Yhdysvaltain itsenäisyyssota vahvisti huomattavasti Irlannin patrioottien asemaa, sillä Englannin hallitus pelkäsi irlantilaisten ottavan vaikutteita amerikkalaisten kapinasta ja oli siksi aiempaa valmiimpi myönnytyksiin pitääkseen Irlannin rauhallisena. Lisäksi Irlannin protestanttien sallittiin perustaa vapaaehtoisia maanpuolustusjoukkoja, jotka voisivat torjua vihollisen maihinnousun vakinaisen armeijan sotiessa Pohjois-Amerikassa. Irlantilaiset alkoivat käyttää näitä vapaaehtoisjoukkoja poliittisen painostuksen välineenä.


title: Henry Grattan

text: Vuonna 1779 Grattan johti Irlannin parlamentin painostamaan Englannin hallitusta myöntämällä emämaalle maksettavat verot vain puoleksi vuodeksi normaalin kahden vuoden sijasta. Englannin hallitus taipui vielä samana vuonna Grattanin vaatimukseen poistaa Irlannilta kaupan rajoitukset, minkä jälkeen Irlanti saattoi käydä vapaasti kauppaa ulkomaiden kanssa. Tämä kohensi merkittävästi Irlannin taloudellisia oloja. Huhtikuussa 1780 Grattan vaati kumoamaan niin sanotun Poyningsin lain, joka esti Irlannin parlamenttia säätämästä itsenäisesti lakeja Irlannille. Kun Grattan kaksi vuotta myöhemmin sai samaa asiaa koskeneelle julistukselleen Irlannin parlamentin ja vapaaehtoisjoukkojen tuen, Englannin parlamentti taipui. Irlannin parlamentille annettiin oikeus säätää itsenäisesti lait Irlannille. Tämän jälkeen Grattan ajautui kuitenkin riitoihin Floodin kanssa, joka halusi jatkaa kamppailua vielä pidemmälle, jotta Englanti saataisiin luopumaan pysyvästi kaikesta lainsäädäntövallasta Irlannin suhteen. Erimielisyyksien seurauksena sekä Flood että Grattan menettivät vaikutusvaltaansa.


title: Henry Grattan

text: Seuraavien viidentoista vuoden aikana Grattan pyrki lisäämään Irlannin katolisten poliittisia oikeuksia. Ranskan vallankumous johti vallankumouksellisen nationalismin nousuun myös Irlannissa, jolloin poliittinen aloite alkoi liukua pois Grattanin käsistä. Vuonna 1793 katoliset saivat Irlannissa rajoitetun äänioikeuden, mutta Irlannin parlamentti ei antanut katolisille oikeutta edustukseen parlamentissa. Mielialojen kiihtyessä Irlannissa Grattan teki vuonna 1797 lakiesityksen myös parlamenttiedustuksen sallimisesta katolisille, mutta Englannin hallituksen myötävaikutuksella esitys hylättiin. Katkerana Grattan vetäytyi parlamentista toukokuussa 1797. Kun suuri kapina puhkesi Irlannissa seuraavana vuonna, hän oleskeli Englannissa. Grattan palasi parlamenttiin viiden kuukauden ajaksi vuonna 1800, ja vastusti huonolla menestyksellä William Pittin hallituksen esittelemää unionilakia, jonka hyväksymisen myötä ”Grattanin parlamentti” lakkautti itse itsensä.


title: Henry Grattan

text: Grattan oli vuodesta 1805 kuolemaansa asti Ison-Britannian parlamentin alahuoneen jäsen. Hänelle tarjottiin vuonna 1806 ministerinpaikkaa Charles James Foxin hallituksessa, mutta hän kieltäytyi. Grattan teki Ison-Britannian parlamentissa kolme kertaa lakialoitteen katolisten emansipaatiosta. Viimeisin aloitteista hävisi vuonna 1819 parlamentin äänestyksessä vain kahden äänen vähemmistöllä. Grattanin samanniminen poika toimi myöhemmin myös alahuoneen jäsenenä. Hän julkaisi isänsä kootut puheet (1822) ja viisiosaiset postuumit muistelmat (1839–1846).


title: Cremonan maakunta

text: Cremonan maakunta () on maakunta Lombardian hallintoalueella Italiassa.


title: Cremonan maakunta

text: Cremonan maakunnan pinta-ala on 1 771 km ja väkiluku noin 360 000. Maakunnassa on 115 kuntaa, ja sen pääkaupunki on Cremona. Suurimpia asutuskeskuksia ovat Cremonan lisäksi Crema ja Casalmaggiore.


title: Crema

text: Crema on Cremonan maakunnan toiseksi suurin kaupunki Italian Lombardiassa. Sen pinta-ala on 34,63 km² ja väkiluku 32 284 (2013).


title: Crema

text: Crema sijaitsee Seriojoella noin 43 kilometrin päässä Cremonan kaupungista. Melun Ranskassa on ollut sen ystävyyskaupunki vuodesta 2001 lähtien.


title: Just Married

text: Just Married on vuonna 2003 valmistunut romanttinen komedia, jonka ohjasi Shawn Levy ja käsikirjoitti Sam Harper. Pääosissa ovat Ashton Kutcher ja Brittany Murphy.


title: Just Married

text: Ensimmäisellä viikolla Just Married kipusi katsotuimmaksi elokuvaksi ja se pysytteli kymmenen katsotuimman elokuvan joukossa neljä viikkoa.


title: Just Married

text: Tom Leezak (Kutcher) ja Sarah McNerney (Murphy) rakastuvat ja suunnittelevat naimisiinmenoa Sarahin perheen vastusteluista huolimatta. He solmivat avioliiton ja päättävät näyttää Sarahin perheelle heidän olevan väärässä. Tom ja Sarah matkustavat Eurooppaan kuherruskuukaudeksi, mutta häämatkasta muodostuu kaikkea muuta kuin auvoisa.


title: Horace Greeley

text: Horace Greeley (3. helmikuuta 1811 – 29. marraskuuta 1872) oli yhdysvaltalainen lehtimies ja liberaalirepublikaaninen puolueen presidenttiehdokas vuoden 1872 vaaleissa. Hänen julkaisupolitiikkansa vaikutti huomattavasti siihen, että yleinen mielipide kääntyi pohjoisvaltioissa orjuutta vastaan. Greeley toimi toimittajana "Jeffersonian" ja "Log Cabin" -lehdissä ennen kuin hän alkoi julkaista "New York Tribune" -nimistä lehteä. Greeley osallistui republikaanisen puolueen toimintaan vuosina 1854–1855 ja tuki Abraham Lincolnia vuoden 1860 vaaleissa.


title: Horace Greeley

text: Greeley oli Yhdysvaltojen länsiosiin suuntautuvan muuttoliikkeen voimakas tukija. Tähän kannustava lause "”Go West, young man, go West!”" () on alun perin häneltä.


title: Yhdysvaltain Grand Prix 2006

text: Yhdysvaltain Grand Prix 2006 (virallisesti 2006 Formula 1 United States Grand Prix) oli Formula 1 -kauden kymmenes osakilpailu, joka ajettiin 2. heinäkuuta Indianapolis Motor Speedwayn moottoriradalla Yhdysvalloissa. Kilpailun kaksoisvoittoon ajoi Ferrari järjestyksessä Michael Schumacher ja Felipe Massa. Kolmas oli Giancarlo Fisichella. Kimi Räikkönen keskeytti. Kilpailun erikoisuus oli se, että maaliin pääsi vain yhdeksän kuljettajaa, joista viimeisenä Nico Rosberg. Vitantonio Liuzzi kahdeksannella sijallaan toi Toro Rossolle tallin ensimmäiset pisteet.


title: Spencer Perceval

text: Spencer Perceval (s. 1. marraskuuta 1762 – k. 11. toukokuuta 1812) oli englantilainen poliitikko. Hän toimi Englannin pääministerinä vuosina 1809–1812. Valtiovarainministerinäkin toiminut Perceval on ainoa Englannin pääministeri, joka on murhattu. John Bellingham ampui Percevalin alahuoneen eteisaulassa. Motiivina oli se, että Bellingham oli joutunut rahavaikeuksiin ja syytti siitä hallitusta.


title: Robert Walpole

text: Robert Walpole, Orfordin ensimmäinen jaarli (26. elokuuta 1676 – 18. maaliskuuta 1745) oli brittiläinen valtiomies, josta ensimmäisenä käytettiin pääministerin nimikettä. Hänen virallinen arvonimensä oli "First Lord of the Treasury", jonka hän sai 1721.


title: Robert Walpole

text: Walpole loi kabinettijärjestelmän, joka siirsi valtaa ylähuoneelta alahuoneelle. Walpole toimi pääministerinä vuosina 1721–1742. Toisten historioitsijoiden mukaan hänen valtakautensa alkoi todella vasta 1730, jolloin hän pääsi eroon kilpakumppanistaan lordi Townshendista.


title: Robert Walpole

text: Walpole joutui eroamaan suosionsa laskun vuoksi. Syy Walpolen suosion laskemiseen olivat yritykset tehdä loppu salakuljetuksesta ja vastustus Espanjaa vastaan käytyä sotaa Jenkinsin korvasta. Vuonna 1742 alahuone äänesti Chippenhamin vaalituloksen laillisuudesta, Walpole hävisi, mikä käsitettiin epäluottamuksen osoitukseksi ja hän erosi, jonka jälkeen kuningas kuitenkin myönsi hänelle Orfordin jaarlin arvon.


title: Robert Walpole

text: Yrjö II tarjosi Walpolelle lahjaksi asuntoa osoitteessa Downing Street 10, jonka hän suostui ottamaan vain virka-asunnokseen ja siitä tuli myöhempien pääministerien virka-asunto, vaikkakaan hänen välittömät seuraajansa eivät asuneet siellä. Walpolen seuraajiksi päätyneillä ylimyksillä tavallisesti oli jo Lontoossa suuremmat ja mukavammat asunnot.


title: Robert Walpole

text: Walpolen valta-asema perustui siihen, että hän oli sekä kuninkaan että kansan suosiossa. Huhut lahjonnasta ja mahdollisesta korruptiosta eivät johtaneet tutkintaan.


title: Ranskan Grand Prix 2006

text: Ranskan Grand Prix 2006 (virallisesti Formula 1 Grand Prix de France 2006) oli Formula 1 -kauden ajettiin 14.–16. heinäkuuta Magny-Coursin moottoriradalla Ranskassa. Kilpailun voitti Ferrarin Michael Schumacher. Fernando Alonso oli toinen ja Felipe Massa kolmas. Kimi Räikkönen oli viides.


title: Gatwickin kansainvälinen lentoasema

text: Gatwickin lentoasema on Lontoon toiseksi suurin lentoasema ja Iso-Britannian toiseksi vilkkain lentoasema. Lentoasema sijaitsee Horleyn ja Crawleyn välissä, noin 40 kilometriä etelään Lontoosta ja 40 kilometriä Brightonista pohjoiseen.


title: Gatwickin kansainvälinen lentoasema

text: Moni Atlantin välisestä lennoista lähtee ja saapuu Gatwickin lentoasemalle. Lentoasema on toissijainen tukikohta British Airwaysille ja Virgin Atlanticille.


title: Gatwickin kansainvälinen lentoasema

text: Helsingin ja Gatwickin väliä lentää säännöllisesti Norwegian.


title: Gatwickin kansainvälinen lentoasema

text: Lennot kentältä jouduttiin keskeyttämään useita kertoja joulun alla 2018, kun tuntematon henkilö häiritsi lentoliikennettä droneilla.


title: Bob Hawke

text: Robert James Lee Hawke eli Bob Hawke (s. 9. joulukuuta 1929, Bordertown) oli Australian 23. pääministeri vuosina 1983–1991. Ensimmäisen kerran Hawke valittiin parlamenttiin 1980, mutta hän oli johtanut työväenpuoluetta jo vuodesta 1973 .


title: Juoksenki (Ruotsi)

text: Juoksenki () on kylä ja taajama Ylitornion kunnassa Ruotsissa. Toisella puolella jokea Suomessa sijaitsee Juoksenki-niminen kylä. Kylät olivat yhtä kylää vuoteen 1809, jolloin Ruotsi menetti Suomen Haminan rauhassa ja valtion raja vedettiin Tornionjokeen. Vuoden 2010 lopussa taajamassa oli 350 asukasta.


title: Georges Perec

text: Georges Perec (7. maaliskuuta 1936 Pariisi – 3. maaliskuuta 1982 Pariisi) oli ranskalainen kirjailija ja elokuvantekijä. Hän oli kokeellisen eli potentiaalisen kirjallisuuden työpajan (OuLiPo) kantava voima.


title: Georges Perec

text: Georges Perecin vanhemmat olivat puolanjuutalaisia. Perhe muutti 1920-luvulla Ranskaan. Perec jäi orvoksi isän kuoltua rintamalla ja äidin menehdyttyä Auschwitzin keskitysleirillä. Ottovanhempina toimivat isän sisar ja tämän aviomies. "W eli Lapsuudenmuisto" -teos kertoo kirjailijan traumaattisesta varhaislapsuudesta, josta hän on todennut, ettei hänellä ole lapsuusmuistoja.


title: Georges Perec

text: Hän avioitui vuonna 1959 Paulette Petrasin kanssa, mutta liitto päättyi eroon. Elämänsä kuusi viimeistä vuotta Perec eli elokuvantekijä Catherine Binet’n kanssa, joka on tehnyt Perecistä dokumenttielokuvan "Te souviens-tu de Gaspard Winckler?" (1990).


title: Georges Perec

text: Perec asui lähes koko elämänsä Pariisissa. Hän aloitti historianopinnot, mutta jätti ne kesken. Sosiologian tutkinnon hän suoritti Tunisissa, jossa hänen vaimonsa työskenteli vuoden ajan. Hän työskenteli arkistonhoitajana vuosina 1961–1978. Ajoittain hän elätti itsensä myös laatimalla sanaristikkoja. Hän olisi halunnut ryhtyä myös kuvataiteilijaksi.


title: Georges Perec

text: Vuonna 1967 Perec tutustui Raymond Queneauhon, joka oli potentiaalisen kirjallisuuden työpajan OuLiPon toinen perustaja. Perec toimi aktiivisesti OuLiPossa ja kehitti OuLiPo-kirjallisuuden virtuoosimaisiin suorituksiin, josta on osoituksena varsinkin hänen pääteoksensa "La vie mode d’emploi" (1978, Elämä Käyttöohje), jonka hän omisti Queneaun muistolle.


title: Georges Perec

text: Perec kuoli keuhkosyöpään 3. maaliskuuta 1982. Hänet haudattiin toiveidensa mukaisesti Père-Lachaisen hautausmaalle. David Bellos julkaisi vuonna 1993 Perec-elämäkerran "A Life in the Words", joka käännettiin ranskaksi "Une Vie dans les mots" vuonna 1994. Bellos sai elämäkerrasta Goncourt-palkinnon. Teosta pidetään kuitenkin kiistanalaisena. Sen jälkeen on ilmestynyt kaksi elämäkertaa, joista toisessa oikaistaan Bellosin kirjoituksia.


title: Georges Perec

text: Kirjoittajan kutsumukselleen Perec sai tukea Maurice Nadeaulta ja Roland Barthes’ilta, jotka olivat vakuuttuneita hänen kirjallisista kyvyistään. Ensimmäisestä romaanistaan "Les Choses" Perec sai Renaudot-palkinnon vuonna 1965.


title: Georges Perec

text: "La Disparition" (1969, "Katoaminen") -romaanin kirjoittamiseen osallistuivat monet OuLiPo-ryhmän jäsenet. Perec pyysi heiltä ilman e-vokaalia kirjoitettuja tekstejä, jotka hän sitten yhdisti kuuluisaan lipogrammi-romaaninsa. Tässä yli 300-sivuisessa romaanissa ei esiinny yhtäkään e-kirjainta. Pereciä huvitti se, ettei edes kirjan kustantaja huomannut, mitä romaanista puuttui.


title: Georges Perec

text: "La Disparition" romaanin päähenkilönä on Anton Voyal, joka katoaa salaperäisesti viidennessä luvussa. Romaanista puuttuu luku viisi, sillä e on aakkosten viides kirjan ja romaanissa on yhtä monta lukua kuin aakkosissakin. Ystävät yrittävät etsiä Voyalia, mutta joka kerta, kun he ovat lähestymässä arvoituksen ratkaisua, katoavat he vuorostaan. Lipogramminsa vastapainoksi Perec kirjoitti toisen romaanin, "Les Revenentes" (1972), jossa puolestaan ei ole käytetty muita vokaaleja kuin e.


title: Georges Perec

text: Omaelämäkerrallinen "W eli Lapsuudenmuisto" -kirja on omistettu E:lle (”pour E”), jonka on katsottu viittaavan ”pour eux” eli ”heihin”, vanhempiin, jotka Perec menetti jo lapsena. Luvun 11 jälkeen on paljonpuhuva lähes tyhjä sivu, jonka keskellä lukee vain: (…).


title: Georges Perec

text: Perecin pääteos "La vie mode d'emploi" (1978, "Elämä Käyttöohje") rakentuu monista toisiinsa limittyvistä kertomuksista. Alaotsikkona on monikollinen "Romans" - Romaaneja. Lukuja ei ole aivan sataa, vaan yhdeksänkymmentäyhdeksän, mikä jättää tietoisesti pienen raon keskeneräisyydelle. Italo Calvino luonnehti teosta viimeiseksi suureksi tapaukseksi romaanin historiassa. Perec sai teoksesta Médicis-palkinnon.


title: Georges Perec

text: ARTE-TV-kanava esitti vuonna 1999 Bernard Queysannen dokumenttielokuvan "Georges Perec, lire traduire". "La vie mode d’emploi" -romaanin saksantaja Eugen Helmlé keskustelee filmissä David Bellosin kanssa, joka on kääntänyt Perecin teoksia englanniksi ja kirjoittanut elämäkerran. He kertoivat Perecin kielipelien, lainausten ja nokkelien sanankäänteiden kääntämisen synnyttämistä ongelmista.


title: Georges Perec

text: "Un cabinet d’amateur" käsittelee Guillaume van Haechtin maalausta, joka esittää Corneille van der Geestin taidegalleriaa. Novelli muodostaa eräänlaisen kirjaparin "La vie mode d’emploi"’lle. Se on samalla ”mise en abyme” eli taulu taulussa. Kaikki Perecin teokset ovat metafiktiota eli ne käsittelevät omaa syntyhistoriaansa.


title: Georges Perec

text: Perecin viimeiseksi teokseksi jäi elokuva "Récits d’Ellis Island", joka kertoo amerikkalaisen unelman perässä Yhdysvaltoihin muuttaneista siirtolaisista. New Yorkissa, kivenheiton päässä Vapaudenpatsaasta, on Ellis Island -saari, jonne väki ohjattiin. Tulokkaat eroteltiin. Sairaat, vammaiset ja mielenterveysongelmista kärsivät merkittiin valkoisella liidulla. Dokumentin kautta Perec saattoi puhua omasta tapauksestaan. Nykyisin Ellis Island on siirtolaismuseo.


title: Damavallabi

text: Damavallabi ("Macropus eugenii") on pienehkö laji jättikenguruiden suvussa. Sitä käytetään usein kenguruita ja muita pussieläimiä tutkittaessa.


title: Damavallabi

text: Lajia tavataan eteläisen ja läntisen Australian rannikoiden saarilta. Kangaroo Islandilla sitä pidetään tuholaisena, koska lisääntymiskautena niitä syntyy niin paljon, että ne tuhoavat saaren kasvustoa.


title: Damavallabi

text: Damavallabeja tavataan myös Uudessa-Seelannissa, mihin sitä siirtoistutettiin Etelä-Australiasta, jossa ketut ja kissat olivat ajamassa sen sukupuuttoon.


title: Damavallabi

text: Vallabin pieni koko (noin 8 kg) ja helppo hoito tekevät siitä hyvän hoidokin eläintarhoihin.


title: Damavallabi

text: Nisäkäsnimistötoimikunta on ehdottanut lajille uutta suomenkielistä nimeä "harmaaselkäkenguru".


title: Moottoripyöräilyn Turkin Grand Prix

text: Turkin Grand Prix on ratamoottoripyöräilyn MotoGP -sarjan osakilpailu. Se on järjestetty Istanbulin moottoriradalla Turkissa kaudesta 2005 lähtien. Istanbulin rata valmistui vuonna 2005. Se rakennettiin ensisijaisesti Formula 1-kilpailua varten, mutta lisättiin viime hetkellä myös MotoGP-kalenteriin. MotoGP-pyörät vierailivat Turkissa ensimmäisen kerran lokakuussa 2005. MotoGP-luokan kilpailun voittoon ajoi italialainen Marco Melandri, jolle voitto oli uran ensimmäinen kuninkuusluokassa. Kaudella 2006 Istanbulin osakilpailu oli kauden kolmas. MotoGP-luokan voitto meni jälleen Melandrille, joka voitti Casey Stonerin tiukassa kaksinkamppailussa. Istanbulin rata, joka sijaitsee Turkin Aasian puoleisessa osassa, on osoittautunut haastavaksi myös moottoripyörille, vaikka saksalainen rata-arkkitehti Hermann Tilke suunnittelikin sen nimenomaan F1-autoja varten.


title: Brian Leetch

text: Brian Joseph Leetch (s. 3. maaliskuuta 1968 Corpus Christi, Texas, Yhdysvallat) on uransa lopettanut yhdysvaltalainen jääkiekkoilija, joka oli pelipaikaltaan puolustaja. Hän loi pitkän, 18 kautta kestäneen ammattilaisuran NHL:ssä edustaen New York Rangersia, Toronto Maple Leafsia ja Boston Bruinsia. Leetch pelasi Rangersissa 16 kautta, jona aikana hän voitti Stanley Cupin vuonna 1994. Hänet valittiin Rangersissa kahdesti liigan parhaaksi puolustajaksi sekä kerran parhaaksi tulokkaasi ja pudotuspelien parhaaksi pelaajaksi. Leetch on palkittu peliuransa jälkeen Lester Patrick Trophylla. Häntä pidetään yleisesti yhtenä NHL:n historian parhaista puolustajista. Vuonna 2009 Leetch hyväksyttiin Hockey Hall of Fameen.


title: Brian Leetch

text: Leetch edusti Yhdysvaltain maajoukkuetta useaan otteeseen arvokisoissa. Hän voitti olympiahopeaa Salt Lake Cityn talviolympialaisista vuonna 2002.


title: Brian Leetch

text: New York Rangers varasi Leetchin high schoolista NHL:n yhdeksännellä vuorolla. Leetch pelasi kuitenkin vuoteen 1988 asti NHL:n ulkopuolella; tuona aikana hän pelasi muun muassa Boston Collegessa sekä Yhdysvaltain maajoukkueessa. Bostonissa hän pelasi yhden kauden aikana 37 ottelua tehopistein 9+38 ja hänet valittiin All-American-joukkueeseen, joukkueensa arvokkaimmaksi pelaajaksi ja Walter Brown Awardin (paras yhdysvaltalainen pelaaja) voittajaksi. Leetchiä pidettiin erityisesti Rangersin valmennusjohdossa lupaavana pelaajana, eikä hän tuottanut pettymystä. Ensimmäisellä NHL-kaudellaan hän rikkoi Rangersin tulokaspelaajien maali-, alivoimamaali-, syöttö- ja piste-ennätykset ja voitti parhaan tulokkaan palkinnon. Seuraavalla kaudella Leetch pelasi kuitenkin heikommin, mikä johtui osittain hänen loppukaudesta saamastaan olkapäävammasta. Kaudella 1991–1992 Leetch pelasi jopa paremmin kuin ensimmäisellä kaudellaan; hän teki runkosarjassa 22 maalia ja 80 syöttöä, joista jälkimmäinen oli tuolloin myös seuran ennätys. Kauden päätteeksi hänet valittiin liigan parhaaksi puolustajaksi.


title: Brian Leetch

text: Rangers oli noussut kaudella 1993–1994 yhdeksi NHL:n parhaista joukkueista. Pudotuspeleissä Leetchin peli parani jatkuvasti. Vaikka konferenssin finaaleissa New Jersey Devilsiä vastaan joukkueen tähdeksi nousikin hattutempun tehnyt Mark Messier, Leetch oli joukkueen tähti finaalisarjassa Vancouver Canucksia vastaan. Rangers voitti finaalisarjan lopulta seitsemännessä ottelussa. Leetch pelasi pudotuspeleissä 23 ottelua, teki niissä 11 maalia ja 23 syöttöä ja voitti pudotuspelien pistepörssin. Lisäksi hänet valittiin ensimmäisenä yhdysvaltalaisena pudotuspelien arvokkaimmaksi pelaajaksi. Seuraavalla kaudella Leetch pelasi runkosarjassa 48 ottelua, joissa hän teki tehopisteet 9+32. Kaudella 1995–1996 hän pelasi 82 ottelua ja teki 15 maalia ja 70 syöttöä. Kaudella 1996–1997 hän teki runkosarjassa tehopisteet 20+58. Kausi oli myös Leetchin viimeinen pudotuspelikausi Rangersissa.


title: Brian Leetch

text: Keväällä 1997 Rangersin kapteeni Messier siirtyi Vancouveriin, ja Leetchistä tuli joukkueen uusi kapteeni. Seuraavat kolme kautta Leetch pelasi edellisiä kausiaan heikommin, sillä hän jäi joka kausi alle 60 tehopisteeseen, joskin kauden 1999–2000 heikko tulos selittyy osittain sillä, että Leetch pelasi loukkaantumisten takia vain 50 ottelua. Kaudella 2000–2001 hän teki vielä 76 tehopistettä runkosarjassa, jonka jälkeen hänen pistemääränsä kuitenkin heikkenivät kausi kaudelta.


title: Brian Leetch

text: Rangers myi Leetchin kesken kauden 2003–2004 Toronto Maple Leafsiin, jossa hän pelasi vain 15 ottelua. Leetch teki yhden vuoden pelaajasopimuksen Boston Bruinsin kanssa. Kauden 2005–2006 aikana hän teki uransa tuhannennen tehopisteen ja ilmoitti kauden lopuksi lopettavansa uransa.


title: Brian Leetch

text: Leetch edusti Yhdysvaltoja useissa eri arvokisoissa. Hän pelasi Jääkiekon nuorten maailmanmestaruuskilpailuissa vuosina 1984, 1985 ja 1986. Vuonna 1988 hänet valittiin olympiajoukkueeseen. Vuosina 1991 ja 1996 hän pelasi Kanada-cupissa (myöhemmin Jääkiekon maailmancup). Yhdysvallat voitti vuoden 1996 turnauksen. Vuosina 1998 ja 2002 Leetch edusti Yhdysvaltoja olympialaisissa voittaen hopeaa vuonna 2002. Hänen viimeinen maajoukkueturnauksensa oli vuoden 2004 jääkiekon maailmancup, jossa Yhdysvallat jäi neljänneksi.


title: Brian Leetch

text: Leetchiä pidetään yhtenä NHL:n kaikkien aikojen parhaista hyökkäävistä puolustajista. Hän oli erittäin taitava luistelija ja pelinrakentaja. Hänen ”bravuurinsa” oli ottaa vastaan pitkä syöttö vastustajan siniviivalle, liukua leveässä haara-asennossa vastustajien ohi ja tehdä maali. Yksilötaitojensa ansiosta hänen arveltiin pärjäävän myös hyökkääjänä. Lisäksi Leetchiä pidettiin herrasmiespelaajana, minkä takia hän pelasikin pitkään Rangersin ja Yhdysvaltain maajoukkueen kapteenina. Kun Rangersin pitkäaikainen kapteeni Mark Messier palasi joukkueeseen vuonna 2000, Leetch ilmoitti luovuttavansa kapteeninnauhansa takaisin hänelle. Tästä liikuttuneena Messier purskahti kyyneliin kesken tiedotustilaisuuden.


title: Brian Leetch

text: Kaukalon ulkopuolella Leetch pyrki välttämään huomiota eikä antanut mielellään haastatteluja.


title: Cremona

text: Cremona on kaupunki pohjoisessa Italiassa. Se kuuluu Lombardian alueeseen ja on Cremonan maakunnan pääkaupunki. Kaupunki sijaitsee Pojoen rannalla.


title: Cremona

text: Cremonan pinta-ala on 70 neliökilometriä ja väkiluku runsaat 70 000.


title: Cremona

text: Roomalaiset perustivat Cremonan vuonna 218 eaa. Kaupunki jouduttiin rakentamaan uudelleen sen tuhouduttua Bedriacumin taistelussa vuonna 69. Siitä tuli myöhemmin osa Ravennan eksarkaattia.


title: Moottoripyöräilyn Kiinan Grand Prix

text: Kiinan Grand Prix on MotoGP-sarjan osakilpailu. Se on järjestetty Shanghain radalla kaudesta 2005 lähtien. Shanghain huippumoderni rata valmistui vuonna 2004. Sen suunnitteli saksalainen rata-arkkitehti Hermann Tilke. Rata suunniteltiin ensisijaisesti Formula 1-sarjan Kiinan GP:tä varten. Kiina on potentiaalinen markkina-alue myös MotoGP-sarjalle, ja vuonna 2005 MotoGP-pyörät tekivät ensiesiintymisensä Shanghaissa. MotoGP-luokan kilpailu ajettiin sateisissa oloissa. Voittoon ajoi Valentino Rossi. Kauden 2006 kilpailu ajettiin kuivissa olosuhteissa. Mika Kallio voitti 125-kuutioisten osakilpailun. MotoGP-luokan kilpailun voitti Daniel Pedrosa. Voitto oli espanjalaiselle ensimmäinen kuninkuusluokassa.


title: Kilkki

text:
Kilkki ("Saduria entomon") on siiroihin kuuluva Itämeressä elävä äyriäinen. Se elää pehmeillä pohjilla, joihin se pystyy kaivautumaan helposti. Se suosii kylmää vettä ja elää yleensä syvässä vedessä. Kilkki sietää hyvin vaihtelevia suolapitoisuuksia. Laji elää koko Itämeren lisäksi Pohjoisen jäämeren jokisuissa, Tyynessämeressä sekä myös Laatokassa ja Ruotsin suurten järvien syvänteissä.
Se on levinnyt näille alueille Pohjoiselta Jäämereltä noin 7000 vuotta sitten mannerjäätikön sulamisen jälkeen.


title: Kilkki

text: Kilkki on Itämeren suurimpia äyriäisiä. Koiras voi kasvaa yli 5-10 sentin mittaiseksi, naaras on koirasta pienempi. Kilkin ruumis on soikea ja harmaanruskea, päältä litteä, noin 3 kertaa leveyttään pidempi. Pyrstökilpi kapenee tasaisesti taaksepäin päätyen terävään kärkeen. Pään etureuna on melko tasainen, molemmilla puolilla on hieman ulostyöntyvät kulmat ja niiden takana pienet lovet. Pienet silmät ovat kokonaan pään yläpuolella.


title: Kilkki

text: Kilkki on sekä raadonsyöjä että aktiivinen saalistaja. Ravinnoksi kelpaavat muut pohjaeläimet, kuten valkokatka. Kilkki liikkuu aktiivisesti pohjassa ravintoa etsien tai väijyy saalistaan pohjaliejuun kaivautuneena. Kilkillä on kemiallinen hajuaisti, jonka avulla se luultavasti havaitsee ravintonsa.


title: Kilkki

text: Kilkkiä syövät monet pohjalla elävät kalalajit, erityisesti turska ja simput.


title: Idols (TV-formaatti)

text: Idols on kansainvälinen televisio-ohjelmaformaatti, jonka alkuperäinen versio oli Simon Fullerin kehittämä brittiläinen kykyjenetsintäohjelma "Pop Idol". Formaattiin perustuvia ohjelmia on sittemmin tehty kymmeniä yli 30 maassa. "Pop Idolin" ja "Popstarsin" tuottajat sopivat keskenään, että kansainväliset versiot eivät saa käyttää sanaa "pop" ohjelman nimessä. Idols-formaatin tuotannosta vastaa Fremantle.


title: Idols (TV-formaatti)

text: Juontajien tulee suhtautua ohjelmaa kohtaan nuorekkaan innokkaasti ja he myös julkistavat tulokset. Joissakin maissa on yksi juontaja, mutta useimmissa on kaksi. Jotkin maat ovat lisänneet tuomareiden ja juontajien lukumäärää.


title: Idols (TV-formaatti)

text: Ennalta valittu joukko musiikkialaa edustavia tuomareita kiertää osan tai kaikki koelaulupaikkakunnat tarkkaillakseen ja neuvoakseen kilpailijoita koko kilpailun ajan. Tuomarit antavat kritiikkiä ja/tai neuvoja jokaisen kilpailijan esityksen jälkeen. Frankofonisen maailman parasta laulajaa etsivä "Nouvelle Star 4" oli ensimmäinen versio, jossa annettiin sininen tai punainen kortti, sininen edustamaan positiivista suhtautumista ja punainen negatiivista.


title: Idols (TV-formaatti)

text: Puolan "Idol Poland 3" -kaudella oli jopa viisi vakituista tuomaria. Joskus tuomaristoon otetaan vierailevia tuomareita tai musiikkivieraita, jotka ovat mukana neuvomassa kilpailijoita. Joidenkin versioiden tuomarit saavat mainetta myös ohjelman ulkopuolella kilpailijoiden ohella suhtautumalla kylmästi esityksiin. Heistä tunnetuimpia ovat muun muassa Simon Cowell, Kuba Wojewódzki ja Zack Werner.


title: Idols (TV-formaatti)

text: Koelaulut pidetään useissa paikoissa tietyllä alueella tai yhdessä maassa, jotta mahdollisimman monella olisi mahdollisuus esiintyä tuottajille. Jos heistä kiinnostutaan, he siirtyvät seuraavalle, televisioidulle kierrokselle, jolla he laulavat tuomarien edessä. Koelaulajia päästetään jatkoon joissakin maissa jopa 200.


title: Idols (TV-formaatti)

text: Teatterikierroksella kaikki jatkoon päässeet kokoontuvat isäntäkaupunkiin laulamaan. He ensin esittävät omavalintaisen kappaleen kymmenen hengen sarjoissa, sitten harjoitellun esityksen yleensä kolmen hengen ryhmissä ja lopuksi sooloesityksen "a cappella" kilpailijoiden ja tuomarien edessä.


title: Idols (TV-formaatti)

text: Jokaisella teatterikierroksella lähetetään kilpailijoita kotiin, mutta joissakin maissa on päästetty muutama takaisin villi kortti -kierroksella.


title: Idols (TV-formaatti)

text: Semifinaaleissa kilpailijat esiintyvät livenä tai etukäteen nauhoitetussa lähetyksessä, jossa tuomarit antavat kommentteja esityksistä. Tässä vaiheessa katsojat kuitenkin päättävät jatkoon pääsevät ja äänestävät suosikkiaan lähetyksen jälkeen yleensä puhelulla tai tekstiviestillä. Semifinaalien aikaan kilpailijat saavat avukseen laulunopettajan esityksen valmistelua varten. Alun perin taustamusiikkina käytettiin vain pianoa, mutta muitakin instrumentteja on otettu mukaan myöhemmin.


title: Idols (TV-formaatti)

text: Semifinaalissa on yleensä 18-50 kilpailijaa, jotka joko laulavat ryhmissä eri viikoilla tai joka viikolla kunnes kaikki finalistit on valittu. Jossain vaiheessa otettiin mukaan villi kortti -osio, jossa aikaisemmin pudonneille annetaan uusi mahdollisuus ja joissakin ohjelmissa myös tuomarit valitsevat aiemmin pudotettuja takaisin. Viime aikoina lähetyksiin on otettu mukaan myös yleisöä. Tuloslähetys seuraa joko muutaman tunnin päästä tai seuraavana päivänä.


title: Idols (TV-formaatti)

text: Finaalilähetyksissä esityksistä tehdään näyttävämpiä ja laulut valitaan viikoittaisen teeman perusteella, joka voi olla esimerkiksi "1980-luvun hitit" tai "Elton Johnin laulut". Näidenkin lähetysten jälkeen seuraa aina tuloslähetys, jossa saatetaan nähdä muun muassa musiikkivieraita, ryhmäesiintymisiä tai kulissientakaista materiaalia kilpailijoista. Vähiten ääniä saanut kilpailija pudotetaan. Kilpailu jatkuu näin kunnes jäljellä on kaksi kilpailijaa, tai jossain tapauksissa kolme.


title: Idols (TV-formaatti)

text: Finaali on kaikkein suurellisin ja yleensä myös katsotuin osa kilpailua. Joissakin maissa se järjestetään hyvin arvostetuilla paikoilla kuten American Idolissa Kodak-teatterissa ja Australian Idolissa Sydneyn oopperatalossa. Tässä vaiheessa finalistit esittävät myös voittajalle sävelletyn debyyttisinglen, mutta viime aikoina jotkin maat ovat jättäneet tämän pois.


title: Idols (TV-formaatti)

text: Finaalin pidennetyssä tuloslähetyksessä on usein ryhmäesiintymisiä ja/tai musiikkivieraita kunnes voittaja julkistetaan. Sen jälkeen voittaja laulaa debyyttisinglensä ja esityksessä saatetaan joskus käyttää pyrotekniikkaa.


title: Idols (TV-formaatti)

text: Vuonna 2003 järjestettiin "World Idol" -kilpailu, johon osallistuivat "Idol"-kilpailujen voittajat Etelä-Afrikasta, Yhdysvalloista, Belgiasta, Australiasta, Saksasta, Norjasta, Arabimaailmasta, Alankomaista, Britanniasta, Kanadasta ja Puolasta.


title: Idols (TV-formaatti)

text: Tunnistettavin asia Idol-formaatissa on sen logo ja alkumusiikki. Niistä on tehty useita versioita vuoden 2001 ensiesityksen jälkeen.Tyypillisin logo on soikea ja siinä on keskellä ohjelman nimi. Joskus nimi kirjoitetaan vaakasuoraan, joskus se on hieman kenossa ylöspäin.


title: Idols (TV-formaatti)

text: Joissakin versioissa sana alleviivataan: "Hrvatski Idol", "Super Star", "Hay Superstar", "Nouvelle Star", "Narodniy Artist" ja "Super Idol". "Turkstarissa" on ainoa Idol-logo, jossa ei käytetä tyypillistä fonttia. "Nouvelle Starin" punertava logo on ainoa, joka erottuu väriltään tavallisesta sinisestä tyylistä.


title: Ferraran maakunta

text: Ferraran maakunta () on maakunta Emilia-Romagnan alueella Italiassa.


title: Ferraran maakunta

text: Ferraran maakunnan pinta-ala on 2 635 km ja väkiluku noin 350 000. Maakunnassa on 24 kuntaa, ja sen pääkaupunki on Ferrara. Pääkaupungin lisäksi yli 10 000 asukkaan kaupunkeja ovat Argenta, Bondeno, Cento, Codigoro, Comacchio, Copparo ja Portomaggiore.


title: Ferraran maakunta

text: Ferraran maakunnan alue on enimmäkseen melko tasaista, Pojoen sivujokien halkomaa maastoa. Italian suurin suoalue, Valli di Comacchio, sekä Pojoen suiston luonnonsuojelualue ovat maakunnan luontomatkailukohteita.


title: Joachim Peiper

text: Joachim ”Jochen” Peiper (30. tammikuuta 1915, Berliini – 13. heinäkuuta 1976, Traves, Ranska) oli saksalainen SS-upseeri, joka saavutti toisen maailmansodan aikana SS-Standartenführerin, everstin, arvon. Hän kuului Hitlerin henkivartiokaarti SS-Leibstandarte Adolf Hitleriin, jossa toimi komppanianpäällikkönä sekä pataljoonan- ja rykmentinkomentajana. Sodan jälkeen hänestä muotoutui yksi tunnetuimmista SS-miehistä.


title: Joachim Peiper

text: Peiperin isä oli myös upseeri, joka taisteli Itä-Afrikassa ensimmäisen maailmansodan aikana. Hänellä oli kaksi veljeä, Hans-Hasso ja Horst.


title: Joachim Peiper

text: Peiper värväytyi 18-vuotiaana SS:n 1933. SS-kenraali Sepp Dietrich valitsi hänet johtamaansa Hitlerin kunniakaartiin Leibstandarte SS Adolf Hitleriin. Peiper opiskeli SS:n upseerikoulussa "Junkerschulessa" 1935. Hänet ylennettiin upseeriksi seuraavana vuonna. Peiper palveli SS-valtakunnanjohtaja Heinrich Himmlerin adjutanttina vuodesta 1938 vuoden 1941 elokuuhun asti, toimien kuitenkin komppanianpäällikkönä Ranskan sotaretkellä keväällä 1940.


title: Joachim Peiper

text: Vuonna 1941 hän palasi Leibstandarten rintamajoukkoihin itärintamalle. Hän johti taisteluita muun muassa Harkovassa. Peiper tuli tunnetuksi aggressiivisesta hyökkäystaktiikastaan, jossa joukot etenivät muun muassa kyliin joka suunnasta puolitelavaunuin ja rakennuksia tulittaen. Taktiikka herätti pakokauhua vihollisissa ja siten antoi hyökkääjille etua. Peiperin pataljoona tunnettiin nimellä ”soihtupataljoona”.


title: Joachim Peiper

text: Vuoden 1944 joulukuussa Ardennien hyökkäyksessä Peiperin komennossa oli taisteluosasto Peiper. 6. SS-panssariarmeijaan kuulunut taisteluosasto oli muodostettu hänen komentamansa rykmentin, 1. SS-panssaridivisioona Leibstandarte Adolf Hitlerin 1. SS-panssarirykmentin, ympärille liittämällä siihen muun muassa raskailla Tiger II -panssareilla varustettu 501. raskas SS-panssarivaunupataljoona sekä jalkautuneita laskuvarjojääkäriyksiköitä. Peiperin ryhmä oli saksalaisten kärkiyksikkö omalla sektorillaan Ardenneilla, edeten La Gleizeen asti, jossa jäi amerikkalaisten motittamaksi. Peiper miehineen onnistui kuitenkin vetäytymään hyläten samalla suuren osan raskaasta kalustostaan. Ardennien taistelun aikana Peiperin johtama taisteluryhmä syyllistyi satojen amerikkalaisten sotavankien ja belgialaisten siviilien laittomiin teloituksiin.


title: Joachim Peiper

text: Keväällä 1945 hän taisteli itärintamalla Unkarissa. Peiper antautui lopulta Alpeilla amerikkalaisille joukoille. Peiper oli 30-vuotiaana Saksan maavoimien nuorin eversti (SS-Standartenführer). Hän sai ritariristin tammenlehvin ja miekoin.


title: Joachim Peiper

text: Sodan jälkeen Peiper miehineen oli syytettynä Dachaun sotarikosoikeudenkäynneissä amerikkalaisia joukkoja vastaan kohdistuneesta sotarikoksesta, Malmedyn verilöylystä. Vaikka todisteita ja näyttöä Peiperin osallisuudesta tapahtumiin ei ollut hänet ja osa hänen miehistään tuomittiin kuolemaan, mutta näitä tuomioita ei koskaan pantu täytäntöön. Tuomitut kärsivät lopulta vain lyhyitä vankeusrangaistuksia. Peiper vapautui jouluna 1956.


title: Joachim Peiper

text: Vuonna 1957 Peiper oli töissä autotehtailla. Hän muutti myöhemmin Ranskaan Travesin alueelle perheineen. Peiperin käydessä eräänä päivänä ostoksilla erään kaupan myyjä huomasi hänen saksalaisen aksenttinsa. Peiper maksoi ostoksensa šekillä, josta myyjä poimi nimen ja osoitteen ja ilmoitti ne Ranskassa toimiville kommunisteille. Hänen talonsa seiniin alkoi ilmestyä uhkaustekstejä. Peiper pysyi kaupungissa, mutta lähetti perheensä turvaan. Peiperin talo poltettiin 14. heinäkuuta 1976 ja hänen palanut ruumiinsa löytyi sen jäännöksistä. Surmatyön tekijöistä ei ole varmuutta, joskin jälkikäteen tekijöiksi ilmoittautui ”Kostajiksi” itseään kutsunut ryhmä.


title: Joachim Peiper

text: Joachim Peiper on ollut yksi suosituista historiankirjoituksen kohteista sodan jälkeen. Osa Peiper-elämäkertojen kirjoittajista on suhtautunut hänen sotarikoksiinsa selitellen ja apologisesti. Yksi heistä oli Jens Westemeier, joka vuonna 1996 ilmestyneessä teoksessaan "Joachim Peiper, SS-Standartenführer. Eine Biographie" puolusteli Peiperiä ja vähätteli tämän osuutta sotarikoksiin, joista häntä on sodan jälkeen syytetty. Uudemmassa vuonna 2007 ilmestyneessä Peiper-elämäkerrassa "Joachim Peiper: A Biography of Himmler's SS Commander" Westemeier toteaa joutuneensa Peiperistä luodun myytin, jota SS-apologistit ja "Erlebnisgeneration" varovaisesti ovat rakentaneet, vangiksi.


title: Euthydemos

text: Euthydemos (, 400-luku eaa.) oli antiikin kreikkalainen henkilö, joka esiintyy sekä Ksenofonin että Platonin sokraattisissa dialogeissa. Ksenofon kertoo teoksessaan "Muistelmia", kuinka Kritias rakasti nuorta Euthydemosta ja kuinka Sokrates pilkkasi tätä sen vuoksi: ""[...] kun Sokrates huomasi, että Kritias rakasti Euthydemosta ja yritti tehdä hänelle niin kuin tekevät ne jotka nauttivat ruumiillisesta rakkaudesta, hän sanoi ettei ole vapaan miehen arvon mukaista eikä sovi kunnon ihmiselle pyytää ja rukoilla kuin kerjäläinen almua [...] rakastetulta, jonka silmissä tahtoo näyttää jonkin arvoiselta"" ("Muistelmia" I.2). Kritias oli Ateenaa peloponnesolaissodan jälkeen hallinneiden kolmenkymmenen tyrannin johtaja.


title: Euthydemos

text: Toinen Euthydemos esiintyy Platonin samannimisessä dialogissa "Euthydemos", joka on tutkielma loogisista virhepäätelmistä ja sofismista. Dialogissa Euthydemos ja hänen veljensä ovat eristiikkaa harrastavia sofisteja, joita Sokrates kuulustelee omaa sokraattista metodiaan käyttäen. Ei ole varmuutta, onko kyseessä sama Euthydemos kuin Ksenofonin teoksessa.


title: Bernt Notke

text: Bernt Notke (1439/40–1509) oli saksalainen taiteilija. Lyypekkiläismestarin tunnetuin työ on Kuolemantanssi ("Totentanz") vuodelta 1463. Siinä kuoleman hahmo vie tanssiin niin paavin, keisarin, kardinaalin kuin kuninkaankin ikään, asemaan ja sukupuoleen katsomatta.


title: Steve Winwood

text: Stephen (Steve) Lawrence Winwood (s. 12. toukokuuta 1948) on englantilainen laulaja, lauluntekijä ja multi-instrumentalisti, joka tunnetaan soolouransa lisäksi yhtyeistä Spencer Davis Group, Traffic ja Blind Faith.


title: Steve Winwood

text: Winwood syntyi Birminghamissa vuonna 1948 . Hän liittyi Spencer Davisin yhtyeeseen ollessaan 15-vuotias. Winwood oli mukana kirjoittamassa esimerkiksi kappaleita "Gimme Some Lovin'" ja "I'm a Man". 1960-luvun lopulla hän kuitenkin jätti yhtyeen ja perusti Trafficin. Samoihin aikoihin hän toimi myös lyhytikäiseksi jääneessä Blind Faithissa. Sen ainoa albumi, "Blind Faith", myi kuitenkin platinaa.


title: Steve Winwood

text: Winwood aloitti soolouran Trafficin hajottua 1970-luvulla. Hänen debyyttialbuminsa oli "Steve Winwood" (1977). Monet hänen albumeistaan ovat myyneet platinaa, ja "Roll With It" oli vuonna 1988 viikon Yhdysvaltain albumilistan kärjessä.


title: Steve Winwood

text: Winwood soittaa urkuja Talk Talkin albumin "The Colour of Spring" usealla kappaleella.


title: Steve Winwood

text: Winwood soitti vierailevana artistina Christina Aguileran elokuussa 2006 julkaisemalla albumilla "Back to Basics" .muun muassa


title: Kambrikauden lajiräjähdys

text: Kambrikauden lajiräjähdyksellä viitataan monisoluisen eläinlajiston nopeaan monimuotoistumiseen lyhyessä ajassa kambrikauden ja paleotsooisen maailmankauden alussa. Kambrikauden räjähdyksen aikana osapuilleen 542–530 miljoonaa vuotta sitten syntyi valtaosa nykyisten eliölajien pääjaksoista. Pääjaksojen alku lienee tapahtunut jo edeltäneellä prekambrikaudella. Monien kaudella syntyneiden pääjaksojen on havaittu kuolleen sukupuuttoon. Sanalla räjähdys viitataan lähinnä kauden aikana fossiilien määrän rajuun kasvuun, lähinnä kovakuoristen eliöiden ilmestymisen vuoksi. Tältä kaudelta ovat peräisin suuret merenpohjiin hautautuneiden kalkkikuoristen eliöiden kerrostumat. Jo ennen kambrikautta oli monisoluisia pehmeäkudoksisia eliöitä, jotka eivät fossiloidu helposti, mutta siitä huolimatta niitä on löydetty. Kambrikauden räjähdys osoittaa myös miten evoluutiossa tapahtuu hyppäyksellisiä nopean kehittymisen vaiheita.


title: Kambrikauden lajiräjähdys

text: Ilmiölle ei ole vielä yhtä yleisesti hyväksyttyä selitystä. Syiksi on ehdotettu suurta määrää biologisia ja geologisia tekijöitä. Näitä ovat muun muassa suvullisen lisääntymisen kehittyminen mikä lisäsi monimuotoisuutta, Rodinia-mantereen hajoaminen, uusien ekologisten lokeroiden vapautuminen jääkauden jäljiltä, silmän alkeellisten muotojen sekä Hox-geenien kehittyminen ja petojen kehittyminen.


title: Triesten maakunta

text: Triesten maakunta () on maakunta Friuli-Venezia Giulian autonomisella alueella Italiassa.


title: Triesten maakunta

text: Triesten maakunnan pinta-ala on 212 km ja väkiluku 234 874 (31.12.2015). Maakunnassa on 6 kuntaa, ja sen pääkaupunki on Trieste.


title: Triesten maakunta

text: Triesten maakunta sijaitsee Koillis-Italiassa, ja sitä rajaa idässä Slovenia ja lännessä Adrianmereen kuuluva Triestenlahti, rantaviivaa on 48,1 kilometriä. Sillä on pohjoisessa maarajaa Italiaan Gorizian maakuntaan vain noin 1,5 kilometriä.


title: Tuulen kuningas

text: Tuulen kuningas on Marguerite Henryn kirjoittama romaani, joka ilmestyi englanniksi vuonna 1948 nimellä "King of the Wind" ja suomeksi 1963.


title: Tuulen kuningas

text: Agba-poika asuu Marokossa ja on muslimi. Heillä on paasto menossa parasta aikaa. Agballa on raudikkotamma, joka synnyttää orivarsan, Šamin. Varsan nimi on arabiaa ja tarkoittaa aurinkoa. Šamilla on jalassaan nopeuden merkki eli valkoinen täplä ja rinnassa tähkä, joka tarkoittaa epäonnea. Epäonnenmerkki alkaa vaikuttaa heti, sillä Šamin äiti kuolee melkein heti synnytyksen jälkeen. Pian Marokon sulttaani ilmoittaa, että Šamin ja muidenkin hevosten on lähdettävä Ranskaan nuorelle lapsihallitsijalle.


title: Tuulen kuningas

text: Kuninkaan miehet tietenkin vain pilkkasivat hevosia, ja laittoivat ne töihin. Šam joutui kokin ratsuksi. Kokilla meni hermot ja hän laittoi Šamin myyntiin eikä Agba tiennyt asiasta mitään. Šam myytiin sitten työhevoseksi ja Agba halusi mukaan. Šamin silloinen omistaja käytti Agbaa töissä, ilman palkkaa ja ruokaa. Sitten eräs britti näki, kuinka kauppias kidutti Šamia ja päätti ostaa tämän sekä ottaa mukaan Agban ja hänen kissansa.


title: Tuulen kuningas

text: Englannissa Agban olot paranevat, mutta siellä hän on myös jonkin aikaa vankilassa. Kun Agba pääsi vankilasta pois, hänet otti huostaansa eräs brittiläinen kreivi. Kreivi suuttui yhdessä vaiheessa Agballe ja Agba oli kaksi vuotta soilla töissä.


title: Tuulen kuningas

text: Kun kreivi huomasi, että Šam oli kreivin parhaan tamman mies, hän päätti hakea Agban takaisin. Šam sai kolme varsaa, jotka olivat kaikki aivan Šamin näköisiä. Varsat olivat nimeltään Ruipelo, Cade ja Regulus. Kreivi kertoi Agballe, että hän oli pahasti velkaantunut ja hän saisi maksettua lainansa takaisin vain, jos joku Šamin pojista voittaisi Newmarketin kisat. Kisoissa oli palkintona kuningattaren lahjoittama tuhat guineaa sisältävä kukkaro. Regulus voitti kaksivuotiaiden kilvan, Cade kolmivuotiaiden ja Ruipelo oman sarjansa. Myöhemmin Šam itse kuoli vasta 29-vuotiaana.


title: Nikola Kljusev

text: Nikola Kljusev (, s. 2. lokakuuta 1927, Štip – 16. tammikuuta 2008) oli makedonialainen akateemikko, maan ensimmäinen pääministeri 27. tammikuuta 1991 – 17. elokuuta 1992.


title: Nikola Kljusev

text: Hän on opiskeli Belgradin yliopistossa taloustiedettä, väitteli tohtoriksi 1964 investointien tehokkuudesta. Hän työskenteli Makedonian taloustieteen instituutin ja Skopjen Pyhän Kyrilloksen ja Methodiuksen yliopiston tutkijana, professorina ja laitoksen johtajana. Hänet valittiin Makedonian tiedeakatemiaan 1988.


title: Nikola Kljusev

text: Kljusev oli itsenäisen Makedonian ensimmäinen pääministeri. Myöhemmin hän liittyi VMRO-DPMNE-puolueeseen ja hänet valittiin sen johtajiston puheenjohtajaksi 1997. Hän toimi myöhemmin puolustusministerinä.


title: Nikola Kljusev

text: Kljusev julkaisi 20 kirjaa tutkimusaiheistaan. Lisäksi hän julkaisi kuusi runokokoelmaa, neljää esseekokoelmaa ja romaanin. Hänen runojaan on käännetty romaniaksi, ranskaksi, turkiksi, bulgariaksi ja serbokroatiaksi.


title: Nikola Kljusev

text: Kljusev palkittiin 13. marraskuuta ja 11. lokakuuta -mitalein ja sai Makedonian työn sankarin arvonimen. Hänen kuoltuaan maa piti surupäivän.


Heroes of Might and Magic: A Strategic Quest on New World Computingin kehittämä vuonna MS-DOSille julkaistu "Heroes of Might and Magic" -tietokonestrategiapelisarjan ensimmäinen osa.


title: Heroes of Might and Magic: A Strategic Quest

text: "Heroes of Might and Magicin" tapahtumat sijoittuvat keskiaikaiseen fantasiamaailmaan täynnä legendojen ja myyttien olentoja. Nämä olennot muodostavat pelaajan joukot, joilla pelaaja yrittää voittaa vastustajansa.


text: Pelissä pelaaja hallitsee yhtä neljästä eri fantasiarodusta, jotka yrittävät voittaa toiset rodut. Pelaaja ohjaa armeijoita sankareiden johdolla, kerää resursseja ja aarteita ympäri maailmaa sekä yrittää valloittaa toisten rotujen kaupunkeja.


text: Yleensä lopullisena päämääränä pelissä on valloittaa kaikki vihollisten kaupungit sekä kukistaa heidän joukkonsa. Pelissä on kuitenkin myös muita tapoja voittaa pelin, kuten kerätä tietty määrä kultaa tai löytää jokin tietty esine.


text: Pelissä on neljän erityyppisiä kaupunkeja sekä sankareita, joilla kaikilla on omat joukkonsa vahvuuksineen ja heikkouksineen.


text: Knight on toinen "mahdillisista" roduista. Heidän sankarinsa omaavat paremmin hyökkäys- ja puolustustaidot, kuin spell power- tai tietämyskyvyt. Heidän joukkonsa ovat saantijärjestyksessä: Talonpojat, jousiampujat, keihäsmiehet, miekkamiehet, ratsumiehet sekä paladinit.


text: Barbarian on toinen "mahdillisista" roduista. Heidän joukkonsa ovat saantijärjestyksessä: Hiidet, örkit, sudet, jätit, peikot sekä kykloopit.


text: Sorceress on toinen "taiallisista" roduista. Heidän sankarinsa omaavat taas paremmin spell power- ja tietämyskyvyt kuin hyökkäys- ja puolustustaidot. Heidän joukkonsa ovat saantijärjestyksessä: Keijukaiset, kääpiöt, haltijat, druidit, yksisarviset sekä feeniks-linnut


text: Warlock on toinen "taiallisista" roduista. Heidän joukkonsa ovat saantijärjestyksessä: Kentaurit, gargoilit, aarnikotkat, minotaurit, hydrat sekä lohikäärmeet.


text: Pelissä on myös neutraaleja vaeltelevia yksiköitä: varkaat, nomadit, haamut (ainoa joita ei voi palkata) sekä henget


title: Štip

text: Štip () on kaupunki Makedoniassa. Kaupungissa oli vuoden 2007 väestönlaskennan mukaan 47 796 asukasta. Kaupunki sijaitsee Bregalnicajoen varrella noin 300 metrin korkeudella merenpinnasta.


title: Štip

text: Kaupungissa on perustettu 1300-luvun luostari ja linnan rauniot.


title: Štip

text: Kaupungin vanhin osa, Novo Selo, on kuuluisa monien vallankumouksellisten ja kuuluisuuksien synnyinpaikkana. Sieltä ovat kotoisin ortodoksikirkon entinen johtaja Mihail, vastarintaliikkeen (VMRO) johtaja sotien välillä Ivan Mihailov ja maan ensimmäinen itsenäisyyden aikainen presidentti Kiro Gligorov.


title: Veikka

text: Veikka on suomalainen miehen etunimi. Veikan nimipäivä on 9. tammikuuta, jolloin on myös Veikon, Velin ja Veijon nimipäivä. Suomessa on 1900-luvun alusta vuoden 2009 loppuun mennessä nimetty 2 771 Veikkaa.


title: Gagarin (Smolenskin alue)

text: Gagarin () on kaupunki Smolenskin alueella Venäjällä. Se sijaitsee alueen koillisosassa Volgaan laskevan Gžat-joen rannalla. Kaupunki on Gagarinin piirin keskus. Kaupungissa asui vuoden 2010 väestönlaskennan mukaan 31 721 henkeä.


title: Gagarin (Smolenskin alue)

text: Kaupunki on syntynyt etelästä pohjoiseen kulkeneen vesireitin sekä idästä länteen suuntautuvan maantien risteyksessä sijainneelle kauppapaikalle. Vuonna 1776 se sai kaupunginoikeudet nimellä "Gžatsk". 1900-luvun alkuun saakka se oli Smolenskin kuvernementtiin kuuluneen Gžatskin kihlakunnan keskus. Vuoden 1812 sodan ja toisen maailmansodan aikana kaupunki tuhoutui pahoin. Vuonna 1968 se sai nimen "Gagarin" lähistöllä sijaitsevassa Klušinon kylässä syntyneen kosmonautti Juri Gagarinin mukaan.


title: Gagarin (Smolenskin alue)

text: Kaupungin kautta kulkee Venäjän rautateiden Moskovasta Smolenskiin vievä ja myöhemmin esimerkiksi Minskiin jatkava rautatie. Kaupungin rautatieasema sijaitsee kantakaupungin lounaisosassa, noin viiden kilometrin päässä Moskovan ja Minskin välisestä M1-valtatiestä ("Belarus"). Tämä valtatie on osa Euroopan keskeisiin poikittaisväyliin kuuluvaa eurooppatietä ).


title: Gagarin (Smolenskin alue)

text: Nykyään Gagarin on maatalousalueen keskus. Kaupungissa on elintarvike-, sähkölaite- ja tekstiiliteollisuutta sekä pellavanjalostuslaitos. Nähtävyyksiä ovat keskustan lähellä Gžat-joen korkealla rannalla sijaitsevat Marian ilmestyksen katedraali (1897–1900) sekä Jumalansynnyttäjän (1753) ja Tihvinän jumalanäidin (1841) kirkot. Keskusaukiolla on vuosina 1734–1737 rakennettu Jumalan ilmestyksen kirkko ja kaupungin laidalla sijaitsevalla hautausmaalla Kristuksen taivaaseenastumisen kirkko vuodelta 1791. Kaupungissa toimii kotiseutumuseo ja Juri Gagarinille omistettu museo.


title: Valkoinen suklaa

text: Valkosuklaa eli valkoinen suklaa on kaakaovoista, sokerista ja maitojauheesta valmistettu makeinen. Kaakaomassaa siinä ei ole lainkaan, minkä vuoksi kaikki eivät lue sitä suklaaksi.


title: Valkoinen suklaa

text: Valkosuklaata valmistettiin ensimmäisen kerran 1930-luvulla, kun kaakaojauheen sivutuotteena syntynyt kaakaovoi haluttiin käyttää hyödyksi. Valkosuklaata valmistetaan nykyisin eri muodoissa ja monin tavoin maustettuna. Perinteisessä valkosuklaassa on sokeria noin 40 prosenttia, kaakaovoita 30 prosenttia ja maitojauhetta 30 prosenttia, ja joskus siihen lisätään vaniljajauhetta. Väriltään perinteinen valkosuklaa on vaalean norsunluun väristä tai vaalean kullanruskeaa. Karamellisoitua valkosuklaata kuumennetaan niin kauan, että sen sokerit karamellisoituvat. Karamellisoitu valkosuklaa on siirappimaisen makeaa ja paahdetun makuista. Väriltään se on vaalean kullanruskeaa ja voi muistuttaa toffeeta. Koska kaakaovoin maku on melko huomaamaton, valkosuklaata usein maustetaan temperoinnin jälkeen esimerkiksi kuivatuilla hedelmillä, pähkinöillä, syötävillä kukilla tai kaakaonibseillä. Jauhettuja höysteitä tai öljyjä voidaan suklaaseen lisätä jo jauhamisen ja konssauksen aikanakin, jolloin maut sulavat suklaaseen.


title: Valkoinen suklaa

text: Euroopan unionin direktiivi määrittelee valkoisen suklaan tuotteeksi, joka on valmistettu kaakaovoista, maidosta tai maitotuotteista sekä sokereista. Sen on sisällettävä vähintään 20 prosenttia kaakaovoita ja vähintään 14 prosenttia maidon kuiva-ainetta, josta vähintään 3,5 prosenttia on maitorasvaa.


title: Jesper Grønkjær

text: Jesper Grønkjær (s. 12. elokuuta 1977 Nuuk, Grönlanti) on tanskalainen jalkapalloilija, pelipaikaltaan laitahyökkääjä. Hän edusti uransa viimeisenä seurana Tanskan Superligaenin Københavnia ja pelasi aiemmin Aalborgissa, Ajaxissa, Chelseassä, Birmingham Cityssä, Atlético Madridissa ja Stuttgartissa.


title: Jesper Grønkjær

text: Tanskan maajoukkuetta Grønkjær on edustanut muun muassa vuosien 2000 ja 2004 EM-kilpailuissa ja vuoden 2002 MM-kilpailuissa. Kaikkiaan hän pelasi 80 maaottelua ja teki niissä viisi maalia vuosina 1999–2010.


title: Famicom Disk System

text: Family Computer Disk System () (FDS) on levykeasema Nintendon Family Computerille (Famicom), ja se julkaistiin helmikuussa . Vain Japanissa julkaistu lisäosa sijoitetaan Famicomin pohjaan, ja se liitetään Famicomin kasettiaukkoon RAM-adapterilla. Adapterin mukana tuli myös lisää RAM-muistia, joka oli tarpeen laitteen käyttämiseen: 32 KB ohjelmamuistia ja 8 KB datalle.


title: Famicom Disk System

text: Laite käyttää Mitsumin "Quick Disk" -formaattiin perustuvia 128 kilotavun levykkeitä (64 KB molemmilla puolilla), joita kutsuttiin nimellä "Disc Card".


title: Famicom Disk System

text: Famicomin levykkeitä oli paljon halvempaa tuottaa kuin pelimoduuleja, minkä vuoksi useat kehittäjät tekivät pelinsä FDS:lle. Aikanaan levykkeiden tallennuskapasiteetti mahdollisti peleissä kiinnostavia ominaisuuksia, kuten pelitilanteen tallentamisen suoraan levykkeelle; tällaisia pelejä olivat muun muassa "The Legend of Zelda" (ensimmäinen FDS-peli), "Metroid", ja "Kid Icarus". Monet FDS:n peleistä käännettiin myöhemmin kansainvälisiä markkinoita varten moduuleille. Tällöin pelitilanteen tallentamiseen käytettiin joskus salasanoja ja joskus pelimoduulin tallennusmuistia.


title: Famicom Disk System

text:
Nintendon visiona oli, että pelaajat voisivat ladata levykkeelle toisen pelin lopetettuaan yhden Nintendo Disk Writer -kioskeissa.
Nintendo julkaisi kaikki pelinsä kahden vuoden ajan vain FDS:lle. Laitteesta ei kuitenkaan tullut odotetunlaista menestystä; pelimoduuliteknologia oli kehittynyt patteritallennuksen ja kapasiteetin osalta (yli 128 KB), eikä FDS enää vedonnut kehittäjiin.


title: Famicom Disk System

text: Pelien laiton kopiointi moduuleilta levykkeille söi pelikehittäjien tuloja huolimatta useista muutoksista ja kopiointisuojausmenetelmien kehittämisestä. Viimeinen naula FDS:n arkkuun oli laiton oheislaite, joka yhdistettynä toiseen FDS:ään mahdollisti pelien laittoman kopioinnin. Lopulta vuonna 1993 Nintendo määräsi hajotettavaksi kaikki asiakkaita varten tehdyt kopiointilaitteet.


title: Famicom Disk System

text: Laitetta myytiin noin 4,5 miljoonaa kappaletta elinkaarensa aikana.


title: Tokushima

text: Tokushima () on Japanin Tokushiman prefektuurin pääkaupunki Shikokun saarella. Se sijaitsee Tyynenmeren rannikolla Yoshinojoen suistossa prefektuurin koillisosassa. Kaupungissa on 257 478 asukasta (vuonna 2017) ja sen pinta-ala on 191,39 neliökilometriä.


title: Tokushima

text: Tokushima kehittyi 1500-luvulta alkaen Hachisuka-klaanin hallinnassa linnanaluskaupunkina ja Awan provinssin politiikan ja talouden keskuksena. Kaupunkioikeudet se sai Japanin kuntalaitoksen perustamisen yhteydessä vuonna 1889. Tokushiman perinteisiä elinkeinoja ovat esimerkiksi indigovärjäys, puuteollisuus ja "sudachi"-sitrushedelmien kasvatus; kaupunki tunnetaan myös "Awa-odori"-tanssijuhlasta ja "bunraku"-nukketeatteriperinteestä. Tokushima toimii liikenteen solmukohtana ja Shikokulle Kōbesta Awajin saaren ja Naruton kautta johtavan reitin päätepisteenä. Kaupunkia palvelevat JR Shikokun Kōtoku-linja, Mugi-linja ja Tokushima-linja.


title: German Titov

text: German Stepanovitš Titov (, 11. syyskuuta 1935 – 20. syyskuuta 2000) oli neuvostoliittolainen kosmonautti ja neljäs ihminen avaruudessa ja toinen ihminen, joka kiersi Maan.


title: German Titov

text:
Titov oli kotoisin Verhneje Žilinosta, Altailta ja kävi Stalingradin sotilasilmailukoulua. Valmistuttuaan taistelulentäjäksi hänet valittiin kosmonauttikoulutukseen vuonna 1960 ja Vostok 2 -lennolle seuraavan vuoden elokuussa. Hänen radiokutsunsa oli Orjol (, "kotka"). Titov kiersi maapallon 17 kertaa ennen paluutaan. Titovin kärsiminen pahoinvoinnista lennolla viivästytti avaruusohjelmaa vuodella tiedemiesten tutkiessa oliko ihmisten mahdollista selvitä avaruudessa pidempiä aikoja.
Titov jäi eläkkeelle avaruusohjelmasta 1992. Vuonna 1995 hänet valittiin duumaan Venäjän federaation kommunistisen puolueen edustajana. Hän kuoli sydänkohtaukseen saunassaan 65-vuotiaana ja haudattiin Novodevitšin hautausmaalle.


title: German Titov

text: Titov palkittiin kahdella Leninin kunniamerkillä, ja hän oli myös Bulgarian, Vietnamin ja Mongolian sankari. Hänen kunniakseen nimettiin kraatteri Kuun takapuolella.


title: Korrespondenssi

text: Korrespondenssilla tarkoitetaan:


title: Blind Faith

text: Blind Faith oli 1960-luvun englantilainen blues rockia soittanut superyhtye, joka koostui Eric Claptonista, Ginger Bakerista, Steve Winwoodista ja Ric Grechista. Yhtye toimi ainoastaan vuoden 1969 aikana.


title: Blind Faith

text:
Winwood ja Clapton tarkoittivat yhtyeen olevan tuore, entisten yhtyeiden maineesta ja tyyleistä vapaa kokoonpano, joka esittäisi uutta musiikkia.
Blind Faithin jäsenet aloittivat laulujen kirjoittamisen yhdessä alkuvuodesta 1969 . Saman vuoden helmi-maaliskuussa yhtye oli levyttämässä musiikkiaan Lontoon Morgan-studioilla. Yhtyeen ensiesiintyminen oli Lontoon Hyde Parkissa 7. kesäkuuta 1969. Yleisöä ilmaiskonserttiin kerääntyi noin 100 000 henkeä. Yhtyeen seuraava konsertti pidettiin Helsingin Kulttuuritalolla 12. kesäkuuta. Sen jälkeen yhtye kiersi Pohjois-Euroopassa ja Yhdysvalloissa.


title: Blind Faith

text: Blind Faithin kiertue päättyi 24. elokuuta 1969. Samoihin aikoihin julkaistiin yhtyeen ainoaksi jäänyt albumi "Blind Faith", joka nousi Billboardin kärkeen ja myi platinaa. Yhtye hajosi saman vuoden syksyllä.


title: Blind Faith

text: Yleisön ja etenkin taustaorganisaation odotukset ja näin myös paineet yhtyeelle olivat kovia. Vielä hioutumassa olleelle kokoonpanolle järjestettiin Yhdysvaltoihin nopeasti kiertue suuriin saleihin, mistä seurasi yhtyeelle musiikillisesti turhauttavan epätasaisia konsertteja. Myös yhtyeen sisällä erityisesti Ginger Baker halusi viedä musiikkia kohti Creamin tyyliä. Clapton ja Winwood totesivat, etteivät asiat toimi, ja hajottivat yhtyeen kiertuesitoumusten jälkeen.


title: Blind Faith

text: Virallisesti lopettamisesta tiedotettiin lokakuussa, vaikkakin huhuja oli ollut jo aiemmin.


title: Blind Faith

text: Steve Winwood julkaisi joitain Blind Faithin livekappaleita levyllään "The Finer Things".


title: Werner Söderström

text: Werner Leopold Söderström (2. lokakuuta 1860 Porvoo – 23. kesäkuuta 1914 Helsinki) oli suomalainen kirjankustantaja ja yksi merkittävimpiä suomenkielisen kustannustoiminnan uranuurtajia. Hänen perustamiaan ovat sekä Suomen suurin kustannusyhtiö Werner Söderström Osakeyhtiö (WSOY) että suomenruotsalaista kirjallisuutta kustantava Söderström & Co.


title: Werner Söderström

text: Werner Söderström oli porvoolaisen kirjakauppiaan Leopold Söderströmin poika. Hän osti vuonna 1888 isältään tämän perustaman kirjapainon ja laajensi sen huomattavaksi kustannusyhtiöksi. Söderström oli 1800-luvun lopulla huomattavin suomenkielisen kirjallisuuden kustantaja, joka julkaisi muun muassa Juhani Ahon, Minna Canthin, Teuvo Pakkalan ja J. H. Erkon kaunokirjallisia teoksia sekä tietokirjallisuutta. Hänen roolinsa oli 1800-luvun lopun suomenkielisen kirjallisuuden ja yleisen kulttuurin nousun kannalta hyvin merkittävä.


title: Werner Söderström

text: Werner Söderströmin vanhemmat olivat kirjakauppias "Gustaf Leopold Söderström" sekä hänen puolisonsa "Hilda Eugenia Winter".


title: Werner Söderström

text: Werner kävi koulunsa Porvoon ruotsalaisessa lyseossa, mutta hän sai jo kouluaikanaan vahvan suomalaisuusherätyksen. Eritoten tähän vaikutti hänen historianopettajansa "August Reinhold Hirn" sekä eräät hänen koulutoverinsa.


title: Werner Söderström

text:
Söderström avioitui kahdesti. Ensimmäisen kerran vuonna 1883 Viola Emilia Winterin kanssa, hän oli eversti Alexander Emil Winterin sekä tämän puolison Mathilda Plathanin tytär. Avioliitto kuitenkin purettiin vuonna 1905.
Toisen kerran hän avioitui vuonna 1911 kieltenopettaja Fanny Bergrothin kanssa. Tämä oli rovasti Frans Bergrothin ja tämän puolison Hilda Elisbeth Fabritiuksen tytär.


title: Werner Söderström

text: Werner Söderström alkoi jo hyvin varhain nuoruudessaan julkaista ja kustantamaan kirjallisuutta. Vuonna 1879, kun Werner oli vain 18-vuotias, hän aloitti toimintansa kustantajana. Aluksi toiminta tapahtui koulu- ja yliopisto-opiskelujen yhteydessä ja kyseessä olivat melko vaatimattomat kirjat. Nopeasti teosten määrä kuitenkin ylsi pariinkymmeneen ja joukossa oli mm. Pietari Päivärinnan teoksen "Elämäni havaintoja" -sarjan ensimmäiset vihkot.


title: Werner Söderström

text: Vuonna 1883 Söderström ryhtyi todelliseen suurtekoon, sillä hän otti kustannettavakseen professori J. R. Danielson-Kalmarin ja Aatto Suppasen suomentaman Georg Weberin suurteoksen "Yleistä ihmiskunnan historiaa". Tämä, jopa uhkarohkea yritys, menestyi mainiosti ja menestys oli suurelta osin Söderströmin tarmokkaan toiminnan ansiota. Teoksen myymiseksi hän organisoi muun muassa laajan maaseutuasiamiesten verkoston. Teosta painettiin tuollaisissa oloissa valtaisa 4000 kappaleen määrä. Yritys saatettiin loppuun vuonna 1888 ja sen taloudellinen menestys laski perustan Söderströmin vastaiselle toiminnalle kustantajana. Samalla suurteoksen kustantaminen teki hänen nimensä laajalti tunnetuksi kaikkialla Suomessa. Samalla hän sai rohkeimman ja yritteliäimmän kustantajan maineen, joka tuli tunnetuksi suomalaisten kirjailijoiden keskuudessa. Näin kirjailijat tarjosivat entistä helpommin kirjojaan juuri hänelle.


title: Werner Söderström

text: Menestyneen kustannustoiminnan seuraukset tulivat nopeasti esiin. Söderströmistä tuli 1880-luvun "Nuoren Suomen" kustantaja. Hänen kustannettavakseen teoksiaan antoivat:


title: Werner Söderström

text: Söderströmin kustannustoiminta 1800-luvun lopulla oli Suomen kirjallisuuden ja yleisen kulttuurin nousun kannalta merkittävä ja sitä voidaan tuskin yliarvioida.


title: Werner Söderström

text: Kaunokirjallisuuden ohella Söderström toi esille myös huomattavassa määrin tietokirjallisuutta.


title: Dublinin lentoasema

text: Dublinin lentoasema on Irlannin vilkkain lentoasema. Noin 20 miljoonaa matkustajaa kulkee sen kautta vuosittain. Lentoasema sijaitsee Dublinin kreivikunnassa 10 kilometriä Dublinin kaupungista pohjoiseen.


title: Dublinin lentoasema

text: Dublinin lentoasema on Irlannin kansallisen lentoyhtiön, Aer Lingusin, ja Euroopan suurimman halpalentoyhtiön, Ryanairin, tukikohta.


title: Lahden rautatieasema

text:
Lahden rautatieasema (, lyh. Lh, ratakm 130+170) on vuonna 1935 valmistunut rautatieasema Lahdessa. Asemarakennuksen suunnitteli Valtionrautateiden arkkitehti Thure Hellström. 1930-luvun laman säästötoimien vuoksi rautatieasemaan ei rakennettukaan kolmatta kerrosta eikä siihen tehty tornia Tampereen rautatieaseman tapaan. Rakennus on pohjapiirrokseltaan suorakaiteen muotoinen ja kaksikerroksinen. Se on rakennettu tummasta tiilestä. Lahden rautatieasema ja Mytäjäisten varikkoalue kuuluvat museoviraston luetteloimiin valtakunnallisesti merkittäviin rakennettuihin kulttuuriympäristöihin.
Asemalla tehtiin muutostöitä vuonna 2006. Lipunmyyntipiste siirrettiin käytävän itäpuolelta länsipuolelle, mistä poistettiin tavaransäilytyslokerot ja R-kioski, jolloin lipunmyyntipiste on nyt oikealla puolella rautatieasemalle sisään tultaessa. Asemaravintola on edelleen entisellä paikallaan käytävän itäpuolella. Lisäksi asemalaitureita ja Vesijärvenkadun länsipuolella olevaa alikulkukäytävää uudistettiin. Uudistuksilla pyrittiin tekemään asemasta toimivampi, kun Lahden oikorata avattiin liikenteelle 1. syyskuuta 2006.


title: Lahden rautatieasema

text: Keväällä 2014 rautatieaseman yhteyteen alettiin rakentaa Lahden matkakeskusta, johon sijoittuvat jatkossa Matkahuolto ja kaukoliikenneterminaalit. Rakennustyö saatiin päätökseen vuoden 2015 lopulla, ja uusi matkakeskus otettiin kokonaisuudessaan käyttöön 1. helmikuuta 2016. Silloin linja-autoliikenne alkoi kulkea vanhan linja-autoaseman sijasta matkakeskuksen kautta. Lisäksi lähiliikenteen linja-autot kulkevat uuden matkakeskuksen kautta.


title: Lahden rautatieasema

text: Lahden rautatieaseman alueella on vuonna 1912 rakennettu Lahden asemapäällikön rakennus, jota pidetään yhtenä Päijät-Hämeen kulttuurihistoriallisena kohteena Lahden seudulla.


title: Lahden rautatieasema

text: Loviisan–Vesijärven rautatien vuonna 1914 valmistunut asema sijaitsi valtion leveäraiteisen aseman takana. Kapearaiteinen Lahden Vesijärveltä Loviisan kulkenut rata avattiin liikenteelle 1904 ja se oli käytössä vuoteen 1960, jolloin Lahdesta Loviisaan valmistui valtion leveäraiteinen rata. Nykyinen leveäraiteinen Lahti–Loviisa-rata erkanee Lahden rautatieaseman itäpuolelta.


title: Vesijärven rautatieasema

text: Vesijärven rautatieasema (ent. Vesijärven satama) on Lahden satamassa sijainnut entinen leveäraiteinen rautatieasema. Ensimmäinen veturi kävi asemalla elokuussa 1869, ja asema otettiin virallisesti käyttöön 1. marraskuuta 1869 Pietarin radan Riihimäki–Lahti-osuuden valmistumisen yhteydessä. Alun perin neljännen luokan asemaksi rakennettua Vesijärveä laajennettiin 1900-luvun alussa, jolloin se korotettiin kolmannen luokan asemaksi.


title: Vesijärven rautatieasema

text: Vesijärven satama oli aikanaan osa hyvin tärkeää tavara- ja matkustusreittiä, joka kulki Päijänteeltä Vääksyn kanavaa, Vesijärveä ja rautateitä pitkin Suomenlahdelle. Läpikulkupaikaksi muodostunut pieni Lahden kylä kasvoi vuosien varrella ensin kauppalaksi ja logistiikan keskukseksi sekä lopulta Lahden kaupungiksi.


title: Vesijärven rautatieasema

text: Vuonna 1905 kaupunkioikeudet saanut Lahden kasvu aiheutti sen laajenemista nykyiselle paikalleen, jota palvelemaan rakennettiin vuonna 1935 nykyinen Lahden rautatieasema. Vesikuljetusten siirryttyä vuosien saatossa vähitellen maanteille ja rautateille Vesijärven aseman kautta kulkenut liikenne ensin väheni ja loppui kokonaan 1980-luvulla. Käyttämättä jäänyt rata on sittemmin purettu Salpausselän seisakkeelle asti. Nykyään Vesijärven entinen rautatieasema toimii kahvilana nykyisen Lahden sataman alueella.


title: Vesijärven rautatieasema

text: Vesijärven satamassa sijaitsi myös Niemen rautatieasema, joka oli Loviisan–Vesijärven rautatien kapearaiteisen 750 mm:n raideleveydelle rakennetun radan pohjoinen pääteasema.


title: Suomen Fyysikkoseura

text: Suomen Fyysikkoseura – Finlands Fysikerförening r.y. on perustettu vuonna 1947 edistämään fysiikan harrastamista ja kiinnostusta fysiikkaan. Seura järjestää tapahtumia ja julkaisee kirjallisuutta fysiikan alalta. Seuran jäseneksi voivat hakea henkilöt, joilla on fyysikon koulutus tai pätevyys.


title: Suomen Fyysikkoseura

text: Seura järjestää vuosittain kansalliset Fysiikan päivät ja on mukana julkaisemassa fysiikan ja matematiikan aikakauslehteä nimeltä "Arkhimedes". Lehden kaksi muuta julkaisijaa ovat Fysikersamfundet i Finland ja Suomen matemaattinen yhdistys. Keväällä 2007 Suomen Fyysikkoseurassa oli tuhat henkilöjäsentä, kaksi kunniajäsentä (Pekka Jauho ja Pertti Lipas), yksi kannatusjäsen (Teollisuuden voima Oy) ja kaksi yhteisöjäsentä (Suomen Fysiikanopiskelijat ry ja Suomen Matemaatikko-, Fyysikko- ja Tietojenkäsittelytieteilijäliitto (SMFL) ry).


title: Suomen Fyysikkoseura

text: Vuonna 2007 Suomen fyysikkoseura järjesti Fysiikan päivät poikkeuksellisesti yhdessä Viron fyysikkoseuran kanssa 15.–17.3. Tallinnassa.


title: Suomen Fyysikkoseura

text: Suomen Fyysikkoseuran järjestämät Fysiikan päivät 1948–2015


title: José Malhoa

text: José Vital Branco Malhoa (28. huhtikuuta 1855, Caldas da Rainha–26. lokakuuta 1933, Figueiró dos Vinhos) oli portugalilainen taidemaalari. Hänen teoksensa olivat naturalistisia, ja joissain oli lisäksi impressionistisia vaikutteita. Malhoa pääsi 12-vuotiaana kuvataidekouluun.


title: José Malhoa

text: Malhoan syntymäkaupunki oli Caldas da Rainha, jossa nykyään toimii hieman ennen taiteilijan kuolemaa avattu José Malhoa -museo.


title: Khedrup Gyatso

text: Khedrup Gyatso (19. joulukuuta 1838 – 31. tammikuuta 1856), joskus Khedrub tai Khendrup Gyatso, oli yhdestoista dalai-lama.


title: Khedrup Gyatso

text: Khedrup Gyatso syntyi Potalan palatsissa Lhasassa vuonna 1838. Hänet tunnustettiin dalai-lamaksi 1840, ja hänet asetettiin dalai-laman asemaan virallisesti 25. toukokuuta 1842.


title: Khedrup Gyatso

text: Khedrup Gyatso kuoli 17-vuotiaana, jolloin häntä seurasi Trinley Gyatso.


title: Keijo Hämäläinen

text: Keijo Johannes Hämäläinen (s. 16. heinäkuuta 1963 Viitasaari) on suomalainen fyysikko ja professori. Hän on toiminut Helsingin yliopistossa fysiikan professorina vuodesta 2002. Hän toimi Helsingin yliopiston vararehtorina vuosina 2014–2016. Jyväskylän yliopiston hallitus valitsi Hämäläisen keväällä 2017 Jyväskylän yliopiston rehtoriksi ja hän aloitti viisivuotisen toimikautensa rehtorina 1. elokuuta 2017.


title: Keijo Hämäläinen

text: Keijo Hämäläinen syntyi Viitasaarella, mutta perhe muutti pian Suolahteen, jossa hän vietti nuoruutensa. Hän kirjoitti ylioppilaaksi Suolahden lukiosta 1982. Lukion jälkeen hän aloitti fysiikan opinnot Helsingin yliopistossa. Hän valmistui filosofian maisteriksi 1987. Gradututkielmassaan hän käsitteli erilaisten digitaalisten signaalinkäsittelymenetelmien soveltamista röntgenspektroskooppisten mittausten analysointiin. Opiskeluaikanaan hän toimi Helsingin yliopiston fysiikan laitoksen virkaa tekevänä assistenttina vuodesta 1986. Varsinaisena assistenttina hän työskenteli vuodet 1989–1993. Tohtoriksi Hämäläinen väitteli vuonna 1990 Helsingin yliopistossa fysiikan alalta. Hänen väitöskirjansa ("Inelastic x-ray scattering from bound electrons") käsitteli sidoselektronien tutkimusta epäelastisen röntgensirontamenetelmän avulla.


title: Keijo Hämäläinen

text: Valmistumisen jälkeen Hämäläinen työskenteli lokakuusta 1990 syyskuuhun 1992 tutkijatohtorina Brookhavenin kansallisessa tutkimuslaboratoriossa () Yhdysvalloissa. Samanaikaisesti hän oli 1990–1993 tutkimusassistenttina Suomen Akatemian projektissa. Vuodesta 1993 hän on ollut Helsingin yliopiston fysiikan dosentti. Hämäläinen on tehnyt vuoden 1993 jälkeen useita tutkimusvierailuja Grenoblessa Ranskassa sijaitsevan yhteiseurooppalaiseen synkrotronilaboratorioon (ESFR, "European Synchrotron Radiation Facility"). Siellä hän aloitti synkrotronisäteilyn hyödyntämisen materiaalifysiikan tutkimuksessa. Toimittuaan 1993–1996 nuorempana tutkijana Suomen Akatemiassa hän sai nimityksen fysiikan yliassistentin toimeen Helsingin yliopistoon vuosiksi 1996–2001. Hän toimi vielä ennen nimitystään professoriksi Suomen Akatemian vanhempana tutkijana 1997–2002.


title: Keijo Hämäläinen

text: Hämäläinen nimitettiin Helsingin yliopiston fysikaalisten tieteiden laitoksen professoriksi syyskuussa 2002 toimenkuvanaan kokeellinen kiinteän olomuodon fysiikka. Professorikaudellaan hän johti vuodesta 2004 vuoteen 2007 fysiikan laitoksen röntgenfysiikan osastoa ja sen jälkeen hän oli Elektronisten rakenteiden ja mikrotomografian laboratorion esimies 2008–2009.


title: Keijo Hämäläinen

text: Hämäläinen oli Helsingin yliopiston matemaattis-luonnontieteellisen tiedekunnan dekaani kaudella 1.1.2010–31.12.2013. Vuoden 2014 alussa hän aloitti Helsingin yliopiston vararehtorina vastuualueinaan tutkimusasiat, opetus- ja opintoasiat sekä innovaatiotoiminta. Lisäksi hänen vastuullaan oli yliopiston tutkimusinfrastruktuuri ja yhteistyösuhteet niin kutsuttuihin sektoritutkimuslaitoksiin. Vararehtorina hänen keskeinen projektinsa oli organisoida Helsingin yliopiston tutkintouudistus, jossa noin 200 pääainetta korvattiin 32 uudella kandidaattiohjelmalla. Hankkeessa kehitystyö tehtiin konkreettisesti perusteista lähtien ja siinä selvitettiin myös, miten digitaalisia sovelluksia voi hyödyntää yliopiston pedagogisessa toiminnassa. Uutta tutkintorakennetta varten vertailtiin koulutusmalleja useissa yliopistoissa ulkomailla.


title: Keijo Hämäläinen

text: Professori Hämäläinen on ohjannut 12 väitöskirjaa.


title: Keijo Hämäläinen

text: Jyväskylän yliopiston hallitus nimitti Keijo Hämäläisen Jyväskylän yliopiston rehtorin tehtävään ajalle 1.8.2017–31.7.2022. Hänen vahvuuksiaan rehtorina ovat muun muassa vahva tiede- ja korkeakoulumaailman tuntemus ja hänellä on myös laaja kansainvälinen kontaktiverkosto. Professori Hämäläinen itse on luonnehtinut olevansa enemmän akateeminen johtaja kuin hallintomies.


title: Keijo Hämäläinen

text: Hämäläinen aloitti rehtorina elokuussa 2017 ja perehtyi uuden organisaationsa toimintaan. Elokuun lopussa Jyväskylän yliopistossa vieraili yksityisen perulaisen yliopiston, "Universidad Peruana de Ciencias Aplicadas" (UPC, suom. "Perun soveltavien tieteiden yliopisto") vararehtori, tohtori José Pereyra ja saman yliopiston koulutuksen ja osaamisen -koulutusohjelman () johtaja Manuel Rodríguez Villegas. Rehtori Hämäläinen allekirjoitti tapaamisen yhteydessä yhteistyö- ja vaihtosopimuksen Jyväskylän yliopiston ja UPC:n välillä.


title: Keijo Hämäläinen

text:
Jyväskylän yliopistossa on alustavasti aloitettu prosessi rehtori Hämäläisen kutsumiseksi Jyväskylän yliopiston professuuriin. Jyväskylän yliopiston matemaattis-luonnontieteellisen tiedekunnan tiedekuntaneuvosto teki kokouksessaan huhtikuussa 2017 alustavan päätöksen, että Keijo Hämäläinen kutsutaan Jyväskylän yliopistoon fysiikan professoriksi Jyväskylän fysiikan laitokselle. Tiedekuntaneuvosto teki toukokuussa 2017 esityksen vielä tuolloin Jyväskylän yliopiston rehtorina olleelle Matti Manniselle, että Hämäläinen kutsuttaisiin professorin tehtävään 1. elokuuta 2017 alkaen. Tulevan professuurin tehtävät liittyvät kokeellisen materiaalifysiikan alaan. Materiaalifysiikan tutkimus on eräs Jyväskylän yliopiston fysiikan laitoksen keskeisiä tutkimusaloja. Toinen sen yhteyteen kuuluva tutkimusalue on fysiikan laitoksen hiukkaskiihdyttimien avulla tapahtuva aineen rakenteen tutkimus eli kiihdytinpohjainen materiaalitutkimus. Siihen yhdistyy poikkitieteellisessä ympäristössä muita fysiikan aloja, kuten ydinfysiikan, materiaalitieteiden, ohutkalvotutkimuksen ja nanotieteiden tutkimusta sekä näihin aloihin liittyvää koulutusta.
Professori Hämäläisen mukana Helsingin yliopistosta Jyväskylään siirtyy synkrotronisäteilyn käyttöön perustuvaa materiaalifysiikan osaamista, joka on merkittävä uusi tutkimusala Jyväskylässä. Professuurin tehtäviin kuuluu suunnitelman mukaan tutkimusteeman tutkimuksen ja alan koulutuksen johtaminen.


title: Keijo Hämäläinen

text: Fyysikkona Hämäläinen on erikoistunut kokeellisen fysiikan tutkimukseen. Hän on tutkinut muun muassa kiinteän olomuodon fysiikkaa. Uransa aikana professori Hämäläinen on aktiivisesti pyrkinyt edistämään synkrotronisäteilyn käyttöä materiaalitieteen tutkimuksessa sekä Suomessa että ulkomailla ottamalla vastaan vastuullisia tehtäviä useissa eurooppalaisissa fysiikan alan järjestöissä. Hän on käyttänyt useissa tutkimuksissaan materiaalien karakterisointiin röntgenmenetelmiä, niistä kenties tärkeimpänä epäelastinen röntgensironta.


title: Keijo Hämäläinen

text: Professori Hämäläinen on tammikuuhun 2017 mennessä julkaissut yli 130 vertaisarvioitua tieteellistä julkaisua. Lisäksi hän on julkaissut useita julkaisuja tieteen popularisoimiseksi.


title: Keijo Hämäläinen

text: Työskennellessään Helsingin yliopistossa professori Hämäläinen hoiti professuurin ohella monia hallinnollisia luottamustoimia. Hän on ollut Tieteellisen neuvoston jäsen, innovaatiotoimikunnan puheenjohtaja ja tohtorikoulutuksesta vastaavan johtoryhmän puheenjohtaja vuodesta 2014. Hämäläinen on osallistunut myös fyysikkojen kansallisen yhdistyksen toimintaan. Hän toimi Suomen fyysikkoseuran puheenjohtajana vuosina 2005–2007 Hänen asiantuntemustaan on hyödynnetty myös muun muassa Maanpuolustuskorkeakoulun (v:sta 2016) ja Ilmatieteen laitoksen (v:sta 2015) neuvottelukunnissa. Kotimaisten luottamustoimien lisäksi Hämäläinen on ollut Grenoblessa Ranskassa sijaitsevan yhteiseurooppalaisen synkrotronilaboratorion ESRF ("European Synchrotron Radiation Facility") tieteellisen neuvoston puheenjohtaja kaudella 2012–2014. Hän on ensimmäinen ESRF:n johtopaikalle valittu suomalainen.


title: Keijo Hämäläinen

text: Professori Hämäläinen oli suosittu luennoitsija toimiessaan Helsingin yliopistossa. Hänet valittiin kolmesti (1996, 2003 ja 2009) fysiikan laitoksen vuoden opettajaksi. Tieteellisten ansioidensa perusteella Hämäläinen sai Suomalaisen Tiedeakatemian myöntämän Väisälän palkinnon vuonna 2002. Hänet valittiin Suomalaisen Tiedeakatemian jäseneksi vuonna 2006. Suomen Tiedeseuran jäsen hän on vuodesta 2013.


title: Keijo Hämäläinen

text: Tasavallan presidentti myönsi vuonna 2012 Hämäläiselle Suomen Valkoisen Ruusun ritarikunnan I luokan ritarimerkin.


title: Espoon Tikka

text: Espoon Tikka on Espoon Kaitaalla, tarkemmin Iivisniemessä, toimiva vuonna 1969 perustettu paikallinen urheiluseura. Siitä piti alun perin tulla silloisen Iivisniemi-seuran (nyk. Iivisniemi-Kaitaa -seura) urheilujaos, mutta heti alussa päätettiin perustaa oma seura. Seura tarjoaa nuorille ja lapsille yhdessäoloa ja hyvän ja terveen harrastuksen.


title: Espoon Tikka

text: Päälaji on nykyisin jalkapallo ja vedetään naisten jumppaa. Vuonna 2006 seurassa toimii myös kaksi miesjoukkuetta. Vuosien kuluessa on pelattu lisäksi mm. jääkiekkoa ja lentopalloa. Kaikentasoisille ja monen ikäisille löytyy useimmiten paikkoja joukkueissa. Seuran nimi valittiin tarkoituksellisesti sellaiseksi, ettei se rajoita toimintaa liikaa tiettyyn tai tiettyihin lajeihin. Seura tarjoaa jokavuotisten yleisurheilu- ja tekniikkakilpailun, sekä jalkapallokoulun puitteissa toimintaa muillekin kuin vain tikkalaisille.


title: Espoon Tikka

text: Espoon Tikassa on pääasiassa pidetty yllä "Kaikki Pelaa" -periaatetta, vaikkakin sitä voi toteuttaa vain rajoitetussa mittakaavassa.


title: Stefan Zweig

text: Stefan Zweig (28. marraskuuta 1881 Wien, Itävalta – 22. helmikuuta 1942 Petrópolis, Brasilia) oli itävaltalainen kirjailija.


title: Stefan Zweig

text: Zweig syntyi varakkaaseen juutalaiseen perheeseen. Hän opiskeli nuorena filosofiaa, germanistiikkaa ja kirjallisuudentutkimusta. Hänen ensimmäinen runokokoelmansa ilmestyi kun hän oli 19-vuotias. Ensimmäinen maailmansota teki Zweigista vakaumuksellisen pasifistin. 1930-luku oli hänelle henkisesti raskasta aikaa, sillä rauhanaate jäi yhä enemmän Euroopassa nousevan militarismin ja kansalliskiihkon jalkoihin. Kansallissosialistiset rotuopit alkoivat levitä myös Itävaltaan, joten Zweig päätti vuonna 1934 lähteä maasta. Hän asui vuoteen 1940 Englannissa, sitten lyhyen aikaa New Yorkissa, kunnes päätyi Brasiliaan. Masentuneena siitä, että hänelle rakas Eurooppa oli vajonnut toisen maailmansodan myötä henkiseen pimeyteen, hän päätti tehdä yhdessä vaimonsa kanssa itsemurhan.


title: Stefan Zweig

text: Zweig oli oman aikansa kansainvälisimpiä kirjailijoita. Hän matkusteli paljon ja solmi tuttavuuksia eri maiden kirjallisiin piireihin. Muun muassa Romain Rolland oli hänen hyvä ystävänsä. Zweigin kansainvälisyys ilmeni myös hänen teostensa aiheissa, sillä hän kirjoitti muun muassa elämäkerrat Skotlannin kuningatar Maria Stuartista, ranskalaisesta kirjailija Honoré de Balzacista ja venäläisestä kirjailija Fjodor Dostojevskista. Hän käänsi ranskalaista kirjallisuutta saksan kielelle ja pyrki näin edistämään Ranskan ja Saksan kulttuurien lähentymistä.


title: Stefan Zweig

text: Zweigin kaunokirjallinen tuotanto sai vahvoja vaikutteita Sigmund Freudin käsityksistä ihmismielestä. Hän erikoistui ihmisen henkisten kriisien kuvaamiseen. Esimerkiksi pienoisromaanissaan "Shakkitarina" hän kuvaa miestä, jolle shakista tulee sairaalloinen pakkomielle.


title: Stefan Zweig

text: Zweigin Maria Stuartista, Marie Antoinettesta ja Magalhaesista kirjoittamat elämäkerrat suomennettiin 1930-luvulla. Myöhemmin hänen tuotannostaan on suomennettu muun muassa omaelämäkerrallinen "Eilispäivän maailma", romaani "Malttamaton sydän" ja pienoisromaani "Shakkitarina". Zweigin kertomuksen "Kirje tuntemattomalta naiselta" pohjalta on tehty elokuvia. Kertomukseen perustuvat muun muassa Max Ophülsin ohjaama elokuva "Kirje tuntemattomalta naiselta" ja Hannu Lemisen ohjaus "Valkoiset ruusut". Zweigin tuotanto inspiroi myös Wes Andersonin ohjaamaa "The Grand Budapest Hotel" -elokuvaa.


title: Booritribromidi

text: Booritribromidi (BBr) on boorin ja bromin yhdiste, josta käytetään myös nimityksiä "tribromiboraani", "boori(III)bromidi" tai "booribromidi". Se on normaaliolosuhteissa olomuodoltaan väritön, savuava neste, jolla on pistävä haju. Booritribromidi reagoi veden kanssa muodostaen boorihappoa (HBO) ja bromivetyä (HBr).


title: Booritribromidi

text: Booritribromidia valmistetaan bromin ja boorikarbidin välisellä reaktiolla 850–1 000 °C:n lämpötilassa tai vaihtoehtoisesti korkeissa lämpötiloissa vetybromidin ja kalsiumboridin välisellä reaktiolla.


title: Bharti Telecom

text:
Bharti Telecom on intialainen, vuonna 1984 perustettu näppäinpuhelimien, langattomien puhemimien ja faksilaitteiden valmistaja. Yhtiön kotipaikka on New Delhi. Se johtaja on Sarvjit Singh Dhillon. Yhtiö on eräs mittavaan Bharti Enterprises Limited -konserniyhtiöön kuuluvista yrityksistä.
Bharti Enterprices on intialainen, New Delhissä kotipaikkaansa pitävä monialakonserni, joka on tytäryritystensä välityksellä mukana tietoliikenne-, elintarvike- , vähittäismuyynti-, vakuutus-, kiinteistö- ja viestintäliiketoiminnassa sekä tietoliikennelaitteiden valmistuksessa.


title: Bharti Telecom

text: Konserniin kuuluvat tytäryhtiöt Bharti Airtel Ltd. ja Bharti Infratel Ltd. ovat pörssiyrityksiä, jotka on listattu Intian molemmassa suuressa arvopaperipörsseissä eli Bombayn pörssissä (BSE) ja Intian kansallisessa pörssissä (NSE). Bharti Airtel on suuri intialainen matkapuhelinoperaattori. Yritystä johtaa Sunil Mittal, yksi Intian rikkaimmista ihmisistä, hänen omaisuutensa arvo on noin 2,6 mrd. USD.


title: Jesse Douglas

text: Jesse Douglas (3. heinäkuuta 1897 – 7. lokakuuta 1965) oli yhdysvaltalainen matemaatikko. Hän syntyi New Yorkissa ja opiskeli Columbia Collegessa vuosina 1920–1924. Douglas sai ensimmäisenä Fieldsin mitalin vuonna 1936 yhdessä Lars Ahlforsin kanssa. Hänet palkittiin vuonna 1930 keksimästään ratkaisusta Plateaun ongelmaan, joka tarkastelee annetun reunakäyrän määräämää minimaalipintaa.


title: Jesse Douglas

text: Ongelma oli avoin vuodesta 1760, jolloin Lagrange esitti sen. Tämä "saippuakuplaongelma" kuuluu variaatiolaskennan piiriin ja Douglas sai ratkaisustaan Amerikan Matemaattisen Yhdistyksen Bôcherin palkinnon vuonna 1943.


title: Jesse Douglas

text: Douglasista tuli myöhemmin professori New Yorkin City Collegeen (CCNY), missä hän opetti kuolemaansa asti . Tuohon aikaan CCNY tarjosi opetusta vain perusopiskelijoille ja professori Douglas opetti heille differentiaali- ja integraalilaskentaa.


title: Operaatio Jumalan kosto

text: Operaatio Jumalan kosto oli  Israelin tiedustelupalvelun Mossadin järjestämä operaatio, jossa surmattiin Münchenin olympialaisten terrori-iskun suunnittelijoiksi ja järjestäjiksi epäiltyjä palestiinalaisia. Operaatio loppui virallisesti kesäkuussa vuonna 1973 mutta se jatkui epävirallisesti aina 1990-luvulle asti.


title: Operaatio Jumalan kosto

text: Ensimmäinen operaatio tapahtui 16. lokakuuta vuonna 1972, kun palestiinalaista Abdel Wael Zwaiteria ammuttiin 12 kertaa hänen asunnossaan Roomassa. Kaksi israelilaista agenttia odotti Zwaiteria illalliselta. Agentit ampuivat Zwaiterin ja veivät hänet varastoon. Zwaiter oli PLO:n edustajana Italiassa, mutta Mossad piti Zwaiteria Musta syyskuu -järjestön jäsenenä. Zwaiter oli myös mukana epäonnistuneessa operaatiossa El Alin lentoa vastaan. Zwaiter toimi kääntäjänä Roomassa ja käänsi kirjoja italiasta arabiaksi ja päinvastoin.


title: Operaatio Jumalan kosto

text: Toisen operaation tavoite oli likvidoida PLO:n edustaja, tohtori Mahmoud Hamshari, joka toimi Pariisissa. Lehtimieheksi naamioitunut agentti kutsui Hamsharin luksusasunnostaan läheiseen kahvilaan haastateltavaksi. Samaan aikana pommiryhmä meni Hamsharin asuntoon ja asensi pommin Hamsharin puhelinpöydän alle. 8. joulukuuta 1972 journalisti soitti Hamsharille, ja kun tämä vastasi puhelimeen, signaali meni puhelimesta pommiin, joka räjähti. Hamshari ei kuollut heti. Israelin mielestä Hamshari oli Musta syyskuu -järjestön johtaja Ranskassa.


title: Operaatio Jumalan kosto

text: 24. tammikuuta jordanialainen Fatahin Kyprosen edustaja Hussein Al Bashir kuoli Olympic Hotel Nikosiassa. Hänen hotellihuoneensa sängyn alle oli Mossad asetuttanut pommin, jonka räjähtäessä Bashir kuoli. Israelin mukaan Bashir oli Musta syyskuu -järjestön johtaja Kyproksella. Toinen syy Bashirin surmaan oli, että hänellä oli läheiset suhteet KGB:hen.


title: Operaatio Jumalan kosto

text: Beirutin amerikkalaisen yliopiston oikeustieteen professori, tohtori Basil Al-Kubaissi murhattiin 6. huhtikuuta asuntonsa lähellä Pariisissa. Häntä ammuttiin 12 kertaa. Kubaissi oli Mossadin tietojen mukaan Mustan syyskuun jäsen Libanonissa.


title: Operaatio Jumalan kosto

text: Hussein Al Bashirin seuraaja Kreikassa Zaiad Muchasi murhattiin pommilla hotellihuoneessaan Ateenassa 11. huhtikuuta. Kaksi muuta Musta syyskuu -järjestön jäsentä, Abdel Hamid Shibi ja Abdel Hadi Nakaa, loukkaantuivat autossa Roomassa.


title: Operaatio Jumalan kosto

text: 21. heinäkuuta Ahmed Bouchiki, algerialaissyntyinen Marokon kansalainen, ammuttiin Lillehammerissa, Norjassa. Bouchikiä luultiin PLO:n terroristiksi, Ali Hassan Salamehiksi, joka oli Münchenin verilöylyn takana. Bouchiki oli tarjoilijana eräässä Lillehammerin ravintolassa. Hän oli naimisissa norjalaisen naisen kanssa ja oli juuri anomassa Norjan kansalaisuutta. Bouchiki oli saapunut vaimonsa kanssa elokuvista, kun häntä ammuttiin 12 kertaa. Viisi henkilöä sai lyhyen tuomion avunannosta murhaan, ja heidän annettiin pian siirtyä Israeliin. Vuonna 1996 Israelin hallitus maksoi korvauksia Bouchikin perheelle, mutta Israel ei ole koskaan tunnustanut olevansa syyllinen tapahtuneeseen.


title: Operaatio Jumalan kosto

text: Ahmed Boudian, algerialaissyntyinen PLO:n edustaja, kuoli 28. kesäkuuta Pariisissa. Boudian autoon oli asennettu pommi, joka räjähti kun Boudian käynnisti moottorin. Boudiania epäiltiin yhteyksistä Musta syyskuuhun.


title: Operaatio Jumalan kosto

text: 22. tammikuuta vuonna 1979 Ali Hassan Salameh kuoli autopommi-iskussa Beirutissa. Mossad oli palkannut englantilaisen Erika Chambersin soluttautumaan Salamehin lähipiiriin ja järjestämään hänen kuolemansa. Chambers oli asentanut pommin Salamehin autoon.


title: Operaatio Jumalan kosto

text: Operaation tapahtumista kertoo vuoden 1984 George Jonas'in kirja "Vengeance: The True Story of an Israeli Counter-Terrorist Team", joka perustuu operaatioon osallistuneen Yuval Aviv'in tietoihin. Kirjan pohjalta on tehty kaksi elokuvaa, "Sword of Gideon" vuonna 1986 ja "München" vuonna 2005.


title: Valencia Circuit

text: Valencia Circuit (viralliselta nimeltään Circuit de la Comunitat Valenciana Ricardo Tormo) on moottorirata Valencian maakunnassa Espanjassa. Rata sijaitsee Chestessä lähellä Espanjan kolmanneksi suurinta kaupunkia Valenciaa. Se valmistui 1999 ja samana vuonna radalla järjestettiin ratamoottoripyöräilyn MM-sarjan osakilpailu. Siitä lähtien Valenciassa on järjestetty joka vuosi MotoGP-osakilpailu, joka onkin kerännyt huikeita yleisömääriä. Vuodesta 2002 lähtien Valencia on isännöinyt joka vuosi MotoGP-kauden päätöskilpailua. Koska MotoGP-kauteen kuuluu kaksi muutakin Espanjassa ajettavaa osakilpailua, Jerezissä ajettava Espanjan GP ja Barcelonassa ajettava Katalonian GP, Valencian kilpailu on nimeltään Valencian GP. Formula 1 -autot ovat käyttäneet rataa talvisin testaamiseen Espanjan miellyttävän ilmaston takia. Myös WTCC- ja GP2-sarjat ovat vierailleet Valenciassa. Valencian rata on rakennettu tavanomaista pienempään tilaan, minkä vuoksi esimerkiksi varikkorakennukset ovat normaalista poiketen radan ulkopuolella. Radan kompaktin rakenteen ansiosta kaikista katsomoista näkee suuren osan rataa ja rata-alue onkin erittäin katsojaystävällinen. Ohituspaikkoja Valencian rata ei kuitenkaan juurikaan tarjoa, eikä se syheröisyytensä vuoksi kuulu useimpien kuljettajien suosikkeihin.


title: Valencia Circuit

text: Rata on nimetty edesmenneen moottoripyöräilyn maailmanmestarin Ricardo Tormon mukaan, joka menehtyi n. vuotta ennen radan valmistumista.


title: Kivituhka

text: Kivituhka on nimitys kiviainekselle, jota syntyy kivimurskaamossa sivutuotteena, kun luonnonkiviaineksesta tehdään mursketta. Kivituhkan raekoko on yleensä pieni, esimerkiksi 0-5 mm tai 0-8 mm.


title: Kivituhka

text: Kivituhkaa käytetään viherrakentamisessa. Sillä voidaan päällystää pihoja ja kulkuteitä sekä reunustaa nurmikoita. Kivituhkaa voidaan käyttää myös tasoitekerroksena pihakivien ja laattojen alla, kun pihaa kivetään.


title: Kivituhka

text: Kivituhkan hyvä ominaisuus päällysteenä on se, että rikkaruohot ja muut kasvit eivät kasva siinä yhtä hyvin kuin hiekassa. Kivituhkan huonoja puolia päällysteenä ovat ne, että se pölyää, kulkeutuu kenkien pohjassa sisätiloihin ja sateella lähtee helposti valumaan sadeveden mukana.


title: Marco Melandri

text: Marco Melandri (s. 7. elokuuta 1982, Ravenna, Italia) on italialainen ratamoottoripyöräilijä ja 250-kuutioisten maailmanmestari vuodelta 2002. Hän ajaa kaudella 2017 Superbikessa Ducatilla.


title: Marco Melandri

text: Melandri siirtyi kaudella 2003 Yamahalle MotoGP-luokkaan. Kausi oli Melandrin osalta vaisu jääden MM-pisteissä sijalle 15.


title: Marco Melandri

text: Kaudella 2004 Melandri ylsi palkintokorokkeelle kahdesti, Barcelonassa ja Assenissa. Kausi oli kuitenkin keskeytysten sävyttämä ja sijoittui MM-sarjassa kahdenneksitoista.


title: Marco Melandri

text: Asiantuntijoille olikin yllätys, että Fausto Gresini palkkasi Melandrin kaudeksi 2005 Telefonica Movistar Honda-talliin edellisvuonna MM-hopealle sijoittuneen Sete Gibernaun tallitoveriksi. Melandri näpäytti kuitenkin arvostelijoitaan. Hän keräsi kauden aikana useita palkintopallisijoja ja jätti tallitoverinsa Gibernaun varjoonsa. Kauden toiseksi viimeisessä kilpailussa, Turkin GP:ssä Istanbulin radalla Melandri otti uransa ensimmäisen voiton kuninkuusluokassa. Hän voitti heti perään myös Valencian radalla ajetun kauden päätöskilpailun. Loppupisteissä Melandri sijoittui toiseksi Valentino Rossin jälkeen.


title: Marco Melandri

text: Kaudella 2006 Melandri jatkoi tallissa, jonka nimi muuttui Fortuna Hondaksi. Hän onnistui voittamaan Turkin, Ranskan ja Australian osakilpailut ja sijoittui loppupisteissä neljänneksi.


title: Marco Melandri

text: Hän ajoi kaudella 2009 Hayate Racing -tallin Kawasakilla.


title: Marco Melandri

text: Melandri ajoi ensimmäisen kerran Superbikessa kaudella 2011 Yamahan tehdastallissa. Hän sijoittui ajamallaan Yamaha YZF-R1 pyörällä MM-sarjassa toiseksi häviten maailmanmestaruuden voittaneelle Carlos Checalle 110 pisteen erolla. Melandri voitti kauden aikana neljä kilpailua ja ajoi palkintokorokkeelle 15 kertaa 26:sta kilpailusta.


title: Marco Melandri

text: Lokakuussa 2011 Melandri allekirjoitti sopimuksen BMW Motorrad Motorsportin kanssa, kun Yamaha päätti ettei enää osallistu kauden 2011 jälkeen tehdastallilla. Melandri ajoi avauskaudellaan BMW:llä MM-sarjassa kolmanneksi. Hän saavutti kuusi voittoa ja 11 palkintokorokesijoitusta.


title: Marco Melandri

text: Kaudella 2013 Melandri sijoittui MM-sarjassa neljänneksi ajaen tällä kertaa kolmesti voittoon ja 12 kertaa palkintokorokkeelle.


title: Galitsian SS-divisioona

text: Galitsian SS-divisioona, viralliselta nimeltään 14. Waffen SS:n krenatööridivisioona (1. galitsialainen) oli kesäkuussa 1943 muodostettu länsiukrainalainen Waffen-SS:n vapaaehtoisdivisioona toisessa maailmansodassa.


title: Galitsian SS-divisioona

text: Ennen toista maailmansotaa jotkin ukrainalaiset, pääosin Galitsiassa, uskoivat natsi-Saksan olevan ainoa taho, joka voisi varmistaa itsenäisen ukrainalaisen valtion perustamisen, ja ehdottivat Saksalle ukrainalaisten armeijayksiköiden perustamista. Vuoden 1943 alussa kasvavat tappiot saivat Saksan johtajat kallistumaan ehdotuksen hyväksymisen puolelle.


title: Galitsian SS-divisioona

text: Galitsian kuvernementin johtaja Otto Wächter teki päätöksen perustaa itärintamaa varten galitsialainen Waffen-SS-divisioona, jonka hän ideoi yhdessä Ukrainan keskusneuvoston johtajan professori Volodimyr Kubijovišin tuella.


title: Galitsian SS-divisioona

text: Galitsian SS-divisioona (Waffen-Grenadier Division der SS Galizien) perustettiin 28. huhtikuuta 1943 ukrainalaisista vapaaehtoisista taistelemaan Ukrainassa eteneviä neuvostojoukkoja vastaan. Joukkoon ilmoittautui 100 000 vapaaehtoista, joista vain 40 000 voitiin ensimmäisessä vaiheessa hyväksyä. Divisioonan perusti ei-poliittinen Ukrainan keskuskomitea, jota johti Volodimir Kubijovitš. Ukrainan katolinen kirkko osallistui aktiivisesti.


title: Galitsian SS-divisioona

text: Joukon historian tulkinta on nyky-Ukrainassa kiistanalainen, koska sen ei todettu taistelujoukkona syyllistyneen sotarikoksiin, mutta saksalaisten puolella taistelleena pidetään sitä neuvostonäkökulmasta ja itäukrainalaisesta näkökulmasta fasistisena. Neuvostojälkeisen ja voimakkaan länsiukrainalais-kansallisen tulkinnan mukaan kyseessä oli vapaustaistelu ja pyrkimys virolaisten SS-miesten tapaan välttää neuvostovallan paluu.


title: Galitsian SS-divisioona

text: Galitsian SS-divisioona lähetettiin eturintamalle vuoden 1944 alussa. Vaikka divisioonalta puuttui taistelukokemusta, se oli hyvin varustettu ja suurin osa joukoista oli käynyt läpi kovemman koulutuksen kuin keskimääräiset Wehrmachtiin vuosina 1943–1944 kutsutut saksalaiset. Divisioona lähetettiin Brodyn alueelle, missä oli meneillään raskas taistelu, ja liitettiin 13. armeijan joukkoihin . Galitsian divisioona vastasi yhdessä kuuden alimiehitetyn saksalaisen jalkaväkidivisioonan kanssa noin 80 kilometrin pituisesta rintamaosuudesta.


title: Twin Ring Motegi

text: Twin Ring Motegi on ratakompleksi Japanissa. Honda rakennutti radan vuonna 1997. Radan nimi johtuu siitä, että samalla rata-alueella on sekä 2,493 kilometriä pitkä ovaalirata että 4,8 kilometriä pitkä moottorirata. Ovaaliradalla ajettiin vuosina 1998-2002 Champ Car -sarjan osakilpailu, ja vuodesta 2003 lähtien IRL-sarja on vieraillut vuosittain Motegin ovaaliradalla.


title: Twin Ring Motegi

text: Moottoriradalle vuoden tärkein kilpailu on ratamoottoripyöräilyn MotoGP-sarjan osakilpailu. Kun Suzukassa vielä ajettiin MotoGP-sarjaa, oli Motegin osakilpailun nimi Tyynenmeren GP. Suzukan pudottua MotoGP-kalenterista kauden 2003 jälkeen Motegin kilpailusta tuli MotoGP:n ainoa Japanissa ajettava osakilpailu ja siitä lähtien kilpailun nimi on ollut Japanin GP. Suomalaisista voittoa on Motegissa päässyt juhlimaan Mika Kallio, joka voitti 125-kuutioisten osakilpailun kaudella 2005.


title: Twin Ring Motegi

text: Motegin radalla on lähinnä pitkiä suoria ja tiukkoja jarrutuksia. Nopeat mutkat puuttuvat lähes kokonaan, minkä vuoksi rata ei ole kuljettajien mieleen. Ohituspaikkoja radalla kuitenkin on.


title: Maratonmelonta

text: Maratonmelonta on melonnan kilpalaji, jossa kilpailijan tarkoituksena on meloa pitkän matkan vesireitillä, jonka olosuhteita ei ole määritelty. Kilpailija voi myös joutua kantamaan kanoottinsa (kajakki tai kanadalaiskanootti) ylipääsemättömän esteen ohi tai vesistön jakajan yli.


title: Maratonmelonta

text: Maratonmelonta on perinteinen urheilulaji, jossa on järjestetty maailmanmestaruuskilpailuja kuitenkin vasta vuodesta 1988 lähtien. Maratonmelonta on tätä nykyä levinnyt yli 50 maahan. Miesten ja naisten matkat ovat yleensä noin 25–35 kilometriä ja muissa ikäryhmissä ja sarjoissa noin 20–25 kilometriä.


title: Maratonmelonta

text: Maratonmelontakilpailuissa on yleistä "peesata" toisen kilpailijan takana. Peesaamisen tarkoituksena on hyötyä edellä melovan synnyttämästä aallosta, jotta oma energiankulutus olisi mahdollisimman vähäinen. Peesiaallosta putoaminen syö kilpailijan voimia hyvin paljon, koska kilpailijan on erittäin vaikea päästä takaisin aallon päälle. Tämän takia maratonmelonnassa tehdään usein "irtiottoja", joissa vastustajat yritetään jättää taakse. Myös lähtökiihdytys on erittäin tärkeässä asemassa juuri tästä syystä.


title: Maratonmelonta

text: "Kanto-osuuksilla" on myös tärkeä asemansa maratonmelontakilpailuissa. Kanootista nouseminen kovassa vauhdissa ja siihen takaisin nouseminen ovat suorituksia, jotka lisäävät kilpailujen vaikeustasoa. Kilpailijan on kanto-osuuksilla myös huolehdittava omasta nestetasapainostaan. Jos kilpailija ei esimerkiksi saa omaa nestepussiaan otettua seurauksena on usein nestehukka. Kanto-osuus ei kuitenkaan ole kilpailuissa pakollinen osuus, mutta tätä käytetään usein lisämausteen saamiseksi kilpailuun.


title: Maratonmelonta

text: Kansainvälisen Kanoottiliiton (ICF) hyväksymät alusluokat ovat miehillä kajakkiyksikkö, -kaksikko ja -nelikkö (K-1, K-2 ja K-4) ja kanoottiyksikkö ja -kaksikko (C-1 ja C-2), naisilla K-1 ja K-2 ja "sekapareilla" K-2 ja C-2. Sekapareilla tarkoitetaan alusta, jossa meloo mies ja nainen.


title: Maratonmelonta

text: Kaikki rakennusmateriaalit ovat sallittuja sekä kajakeissa että kanadalaiskanooteissa. Manuaaliset vedenpoistopumput ovat sallittuja. Myös sähköpumput sallitaan, jos kilpailun järjestäjät turvallisuussyiden takia niin vaativat. Runkoliukasteiden käyttö on kielletty. Kajakkia saa meloa ainoastaan kaksilapaisella melalla ja kanadalaiskanoottia vain yksilapaisella melalla.


title: Maratonmelonta

text: Lähtö tapahtuu yleensä "rinnakkainlähtönä", jolloin saman luokan kanootit yhdessä rinnakkainlähdöllä. Muita mahdollisia lähtötapoja ovat "ruudukkolähtö", "Le Mans -lähtö" ja "liukuva lähtö". Jos yhtäaikainen lähtö ei ole mahdollinen voidaan kilpailijat lähettää myös tasavälein.


title: Maratonmelonta

text: Kilpailija, joka aloittaa melomisen lähettäjän sanan "ready" ja lähtölaukauksen välissä, on ottanut "aavistuslähdön". Kilpailija, joka aloittaa melomisen ennen lähtömerkkiä, on ottanut "vilppilähdön". Molemmissa tapauksissa annetaan kilpailijalle varoitus. Toisesta varoituksesta kilpailija saa kahden minuutin aikarangaistuksen ja kolmannesta varoituksesta kilpailija hylätään.